ঐতিহাসিক আশুরা: গুরুত্ব ও করণীয় – News Vision BD\n/ ধর্ম / ঐতিহাসিক আশুরা: গুরুত্ব ও করণীয়\nঐতিহাসিক আশুরা: গুরুত্ব ও করণীয়\nপ্রকাশিতঃ ১২:৩৮ পূর্বাহ্ণ, সেপ্টেম্বর ২২, ২০১৭\nমাওলানা এ এইচ এম আবুল কালাম আযাদ :\nআশুরা আরবি শব্দ। এর অর্থ দশম দিন। হিজরি সনের প্রথম মাস মহররমের দশম দিনের গুরুত্ব মুসলমানদের নিকটে অন্যান্য মাস থেকে আলাদা। মহররম মাসের দশ তারিখ আশুরা নামে পরিচিত। ইসলাম ধর্মে ১০ মহররম অত্যন্ত তাৎপর্যপূর্ণ ও বরকতময় একটি দিন। পবিত্র মাহে রমজানের রোজা ফরজ হওয়ার আগে এই উম্মতের ওপর এদিনের রোজা ছিল ফরজ। রমজানের রোজা ফরজ হওয়ার পর এই রোজা নফলে পরিণত হয়। ইসলামে এমন কিছু পর্ব বা দিবস আছে যেগুলো আল্লাহ রাব্বুল আলামীন নির্ধারণ করেছেন ইবাদত-বন্দেগী বা নেক আমল করার জন্য। এমনি একটা দিবসের নাম আশুরা। হিজরী সনের প্রথম মাস মুহাররমের দশ তারিখ। মুসলিম উম্মাহর দ্বারে এ দিবসটি কড়া নাড়ে প্রতি বছর।\nমুহাররম মাসের গুরুত্ব:\nইসলামে চারটি মাসকে বিশেষভাবে নিষিদ্ধ ও পবিত্র ঘোষণা করা হয়েছে। আল্লাহ তায়ালা বলেন, নিশ্চই মাসসমূহের সংখ্যা আল্লাহর কাছে বার মাস আল্লাহর কিতাবে, সেদিন থেকে) যেদিন তিনি আসমান ও যমীন সৃষ্টি করেছেন। এর মধ্য থেকে চারটি সম্মানিত, এটাই প্রতিষ্ঠিত দ্বীন। সূতরাং তোমরা এ মাসসমূহে নিজদের উপর কোন যুলুম করো না। (সূরা আত-তাওবাহ ৩৬)\nমুহাররম মাস সম্পর্কে হাদীসে এসেছে, এক বৎসরে বার মাস, তন্মধ্যে নিষিদ্ধ হলো চারটি। তিনটি পর্যায়ে ক্রমিক যিলক্বদ, যিলহজ্জ ও মুহাররম। আর অন্যটি হল ‘মুদার’ গোত্রের রজব মাস, যার অবস্থান জুমাদা ও শা’বান মাসের মাঝখানে। ( সহীহ বুখারী) কুরআন এবং হাদীস থেকে প্রতিয়মান হলো মুহাররম একটি গুরুত্বপূর্ণ মাস। কারণ এ মাসের দশ তারিখে (আশুরা) বনী ইসরাঈল তথা মুসলিম জাতির বিজয় হয়েছে।\nআশুরা মুসলিম জাতির বিজয়ের দিন:\nবহুদিন যাবত আল্লাহর নবী মুসা আ. ও তার অনুসারী ঈমানদারদের উপর ফেরাউন ও তার বাহিনীর নির্যাতন ও নিপীড়ন চলছিল। আশুরার এই দিনে নির্যাতন ও নিপীরনের হাত থেকে মুসা আ. ও তার অনুসারীগণ মুক্তি পেয়েছিলেন। সাথে সাথে ফেরাউন ও তার বাহিনীর পরাজয় হয়েছিল। এজন্য এ দিনটি মুসলিম জাতির একটি বিজয়ের দিন। আল্লাহ তায়ালা বলেন, “আর বনী ইসরাঈলকে সমুদ্র পার করিয়ে নিলাম। আর ফেরাউন ও তার সৈন্যবাহিনী ঔদ্ধত্য প্রকাশ ও সীমালঙ্গনকারী হয়ে তাদের পিছু নিল। অবশেষে যখন সে ডুবে যেতে লাগল, তখন বলল, ‘আমি ঈমান এনেছি যে, সে সত্তা ছাড়া কোন ইলাহ নেই, যার প্রতি বনী ইসরাঈল ঈমান এনেছে। আর আমি মুসলমানদের অন্তর্ভূক্ত। এখন অথচ ইতঃপূর্বে তুমি নাফরমানী করেছ, আর তুমি ছিলে ফাসাদকারীদের অন্তর্ভূক্ত। সূতরাং আজ আমি তোমার দেহটি রক্ষা করব, যাতে তুমি তোমার পরবর্তীদের জন্য নির্দশন হয়ে থাক। আর নিশ্চই অনেক মানুষ আমার নিদর্শনসমূহের ব্যাপারে গাফেল।” ( সূরা ইউনুস:৯০-৯২)\nআল্লাহ তায়ালা আরো বলেন, “আর যখন তোমাদের জন্য আমি সমুদ্রকে বিভক্ত করেছিলাম, অতঃপর তোমাদেরকে নাজাত দিয়েছিলাম এবং ফেরাউনের দলকে ডুবিয়ে দিয়েছিলাম, আর তোমরা দেখছিলে।” (সূরা আল বাকারা: ৫০)\nআশুরার দিনটি শুকরিয়া আদায়ের দিন:\nআশুরার বৈশিষ্ট্যের মধ্যে রয়েছে এ দিনে মহান আল্লাহ তায়ালা তার নবী মুসা আ. ও তার অনুসারী ঈমানদারদের ফেরাউনের জুলুম থেকে নাজাত দিয়েছিলেন এবং ফেরাউনকে তার বাহিনীসহ নীলনদে ডুবিয়ে মেরেছেন। হাদীসে এসেছে- সাহাবী ইবনে আব্বাস রা. থেকে বর্ণিত যে, রাসূলুল্লাহ স. যখন মদীনায় আগমন করলেন তিনি আশুরার দিনে ইহুদীদের সওম পালন করতে দেখলেন। যেমন হাদীসে এসেছে “ইবনে আব্বাস রা. থেকে বর্ণিত তিনি বলেনঃ রাসূলুল্লাহ স. মদীনায় এসে দেখলেন যে, ইহুদীরা আশুরার দিনে সওম পালন করছে। তিনি তাদের জিজ্ঞেস করলেন “এটা কোন দিন যে তোমরা সওম পালন করছ? তারা বললঃ এটা এমন এক মহান দিবস যেদিন আল্লাহ মুসা আ. ও তার সম্প্রদায়কে নাজাত দিয়েছিলেন এবং ফেরআউনকে তার দলবলসহ ডুবিয়ে মেরেছিলেন। মুসা আ. শুকরিয়া হিসেবে এ দিনে সওম পালন করেছেন। এ কারণে আমরাও সওম পালন করে থাকি। এ কথা শুনে রাসূলুল্লাহ স. বললেনঃ “তোমাদের চেয়ে আমরা মুসা আ. এর অধিকতর ঘনিষ্ট ও নিকটবর্তী।” অতঃপর রাসূলুল্লাহ স. সওম পালন করলেন ও অন্যদেরকে সওম পালনের নির্দেশ দিলেন। (সহীহ বুখারী ও মুসলিম)\nআর শুকরিয়া আদায়ের অন্যতম মাধ্যম হলো সওম পালন করা। সেজন্য আল্লাহর নবী নূহ আ. এর জাহাজ জুদি পাহাড়ে স্থির হওয়ায় সওম পালন করার মাধ্যমে শুকরিয়া আদায় করেছিলেন। আবু হুরায়রা রা. থেকে বর্ণিত হাদীসে এসেছে, “এ দিনেই (আশুরায়) নূহ আ. এর কিস্তি জুদি পাহাড়ে স্থির হয়েছিল, তাই নূহ আ. শুকরিয়া আদায়ের উদ্দেশ্যে সে দিন সিয়াম পালন করেছিলেন।” (মুসনাদে আহমদ, ফাতহুল বারী)\nশুকরিয়া আদায়ের বিষয়ে কুরআনে কারীমে এসেছে, “যদি তোমরা শুকরিয়া আদায় কর, তবে আমি অবশ্যই তোমাদের বাড়িয়ে দেব, আর যদি তোমরা অকৃতজ্ঞ হও, নিশ্চই আমার আযাব বড়ই কঠিন।” (সূরা ইব্রাহিম:০৭) আল্লাহ তায়ালা হযরত দাউদ আ. এর পরিবারকে শুকরিয়া আদায় করার নির্দেশ দিয়ে বলেন, “হে দাউদ পরিবার! শুকরিয়া হিসেবে তোমরা নেক আমল করতে থাক। আমার বান্দাদের মধ্যে অল্পই শুকরিয়া আদায়কারী রয়েছে।” (সূরা সাবা: ১৩)\nআশুরার বিভ্রান্তি সমূহ:\nমুহাররম মাসকে শোক, মাতম, দুঃখের মাস হিসেবে স্বাগত জানানো। বিভিন্ন আঙ্গিকে হোসাইন রা. এর উদ্দেশ্যে শোক পালন অনুষ্ঠান করা। আব্দুল্লাহ ইবনে মাসউদ রা. থেকে বর্ণিত হাদীসে এসেছে রাসুলুল্লাহ স. বলেছেন, ঐ ব্যক্তি আমাদের অন্তর্ভূক্ত নয় যে গালে চপেটাঘাত কওে, বক্ষদেশে আঘাত কওে তা দীর্ণ-বিদীর্ণ করে এবং জাহেলিয়াতের ডাকের মত আহবান করে। (সহীহ বুখারী)\nমুহাররম মাসের প্রথম দিন থেকেই বাড়ি ঘর ঝেড়ে-মুছে, ধুয়ে পরিষ্কার করা এবং খাবার তৈরী করে তাতে সূরা ফাতিহা, বাকারার প্রথম অংশ, সূরা কাফিরুন, ইখলাস, ফালাক ও নাছ পাঠ করা। অুঃপর নবী কারীম স. এর উপর দরূদ পড়ে খাবারের সওয়াব মৃতদের রূহের মাগফিরাতের জন্যে বখশে দেয়া।\nএ মাসে মহিলাদের সৌন্দর্যচর্চা থেকে বিরত থাকা।\nএ মাসে জন্ম গ্রহণকারী নবজাতককে দুর্ভাগা মনে করা।\nমুহাররম ও আশুরার ফজিলত বর্ণনায় দুর্বল কথা, মিথ্যা বাণীর আশ্রয় নেয়া।\nআশুরার সওমের গুরুত্ব ও ফজিলত\nআশুরার সওম আল্লাহ রাব্বুল আলামীনের নিকট খুবই প্রিয়। তাই তিনি এ দিনে সওম পালনের সওয়াব প্রদান করে থাকেন বহুগুণে। যেমন হাদীসে এসেছে, “আবু হুরাইরাহ রা. থেকে বর্ণিত, তিনি বলেন। রাসূলুল্লাহ স. বলেছেন, রমজানের পর সর্বোত্তম সওম হল আল্লাহ তায়ালার প্রিয় মাস মুহাররম মাসের সওম এবং ফরজ সালাতের পর সর্বোত্তম সালাত হল রাতের সালাত।” (সহীহ মুসলিম)\nএ দিনে সওম পালনের ফজিলত সম্পর্কে হাদীসে এসেছে আবু কাতাদাহ রা. থেকে বর্ণিত যে, রাসূলুল্লাহ স. কে আশুরার সওম সম্পর্কে প্রশ্ন করা হল, তিনি বললেনঃ ” বিগত এক বছরের গুনাহের কাফফারা হিসেবে গৃহীত হয়।” (সহীহ মুসলিম ও তিরমিজি) অন্য বর্ণনায় এসেছে” আবু কাতাদাহ রা. থেকে বর্ণিত যে রাসূলুল্লাহ স. বলেছেন, আশুরার দিনের সওমকে আল্লাহ তায়ালা বিগত এক বছরের গুনাহের কাফফারা হিসেবে গ্রহণ করে থাকেন।” (সহীহ মুসলিম) হাদীসে আরো এসেছে “যে আশুরার সওম পালন করবে আল্লাহ তার এক বছরের গুনাহ ক্ষমা করে দিবেন।” (মুসনাদুল বাযযার)\nইমাম বায়হাকী রহ. বলেন, “এ হাদীসের ব্যাখ্যা হল- যে সওম পালনকারীর গুনাহ রয়েছে তার গুনাহের কাফফারা হবে আর যার গুনাহ নেই আশুরার সওম তার মর্যাদা বৃদ্ধি করবে।” (ফাযায়েলুল আওকাত: বায়হাকী) মোট কথা আশুরার দিনের সওম হল এক বছরের সওমতুল্য।\nরাসূলে কারীম স. এ সওমকে অত্যন্ত বেশি গুরুত্ব দিয়ে পালন করতেন। রাসূলুল্লাহ স. যখন মদীনাতে আগমন করলেন তিনি ইহুদীদের সওম পালন করতে দেখলেন তখন তিনি সওম পালন করলেন অন্যদের সওম পালন করতে নির্দেশ দিলেন। এমনকি যারা আশুরার দিনে আহার করেছিলেন তাদের দিনের বাকী সময়টা পানাহার থেকে বিরত থাকতে নির্দেশ দিলেন। আর এটা ছিল হিজরতের দ্বিতীয় বছরে। কেননা তিনি হিজরতের প্রথম বছর মুহাররম মাস শেষ হওয়ার একমাস পর অর্থাৎ রবিউল আউয়াল মাসে মদীনাতে আগমন করেছিলেন\n“আয়েশা রা. থেকে বর্ণিত তিনি বলেন জাহেলী যুগে কুরাইশরা আশুরার সওম পালন করত এবং রাসূলুল্লাহও স. সওম পালন করতেন। যখন তিনি মদীনায় হিজরত করলেন তখন তিনি এ সওম পালন করলেন ও অন্যদের পালন করতে আদেশ দিলেন। যখন রমজান মাসের সওম ফরজ হল তখন তিনি আশুরার সওম সম্পর্কে বললেনঃ “যার ইচ্ছা আশুরার সওম পালন করবে, আর যার ইচ্ছা ছেড়ে দিবে।” (সহীহ বুখারী ও মুসলিম)\n“মহিলা সাহাবী রবী বিনতে মুয়াওয়াজ রা. থেকে বর্ণিত যে তিনি বলেনঃ রাসূলুল্লাহ স. আশুরার দিনে ভোরে মদীনার নিকটবর্তী আনসারদের মহল্লায় খবর পাঠালেন যে, তোমাদের মধ্যে যে সওম শুরু করেছে সে যেন তা পূর্ণ করে। আর যে সওম শুরু না করে খাওয়া-দাওয়া করেছে সে যেন দিনের বাকী সময়টা পানাহার থেকে বিরত থাকে। বর্ণনাকারী বলেন, এ কথা শোনার পর আমরা সওম পালন করলাম এবং আল্লাহর ইচ্ছায় ছোট ছেলে-মেয়েদের দিয়ে সওম পালন করালাম। আমরা তাদেরকে মসজিদে নিয়ে যেতাম। বাজার থেকে খেলনা কিনে নিতাম। যখন খাবার চাইত তখন হাতে খেলনা তুলে দিতাম, যেন তারা খাবারের কথা ভুলে গিয়ে সওম পূর্ণ করতে পারে।” (সহীহ মুসলিম) উপরোক্ত হাদীস দুটি দ্বারা বুঝে আসে আশুরার সওম তখন ওয়াজিব ছিল।\nতাই সর্ব-সম্মত কথা হল আশুরার সওম প্রথমে ফরজ ছিল, এখন তা ফরজ নয়, সুন্নাত।\nইবনে আব্দুল বারর রহ. বলেছেন, আশুরার সওম মুস্তাহাব হওয়ার ব্যাপারে উলামায়ে উম্মাতের ইজমা (ঐক্যমত) প্রতিষ্ঠিত হয়েছে। তাই এটা মুস্তাহাব হওয়ার ব্যাপারে কোন সন্দেহ নেই। যেমন হাদীসে এসেছে- ইবনে আব্বাস রা. বলেন, “আমি রাসূলুল্লাহ স. কে এ সওম ছাড়া অন্য কোন সওমকে এত বেশি গুরুত্ব দিতে দেখিনি। আর তা হল আশুরার সওম ও এই রমজান মাসের সওম।” (সহীহ বুখারী ও মুসলিম)\nইবনে আব্বাস রা. আরো বলেন, যারা বলে যে, আশুরার সওম তেমন গুরুত্বপূর্ণ মুস্তাহাব নয়, সাধারণ মুস্তাহাব। তাদের এ কথা ঠিক নয়। আসল কথা হল এটা একটা গুরুত্বপূর্ণ মুস্তাহাব আমল। তাইতো আমরা দেখতে পাই আল্লাহর রাসূল স. প্রত্যেক আশুরাতে সওম পালন করতেন। এমনকি ইন্তেকালের বছরও তিনি বলেছিলেনঃ ‘যদি আমি বেঁচে থাকি তাহলে অবশ্যই আগামী বছর মুহাররম মাসের নবম ও দশম তারিখে সওম পালন করব এবং এ সওম পালন দ্বারা এক বছরের গুনাহ ক্ষমা করা হয়।’ (সহীহ মুসলিম)\nএ সকল হাদীস দ্বারা আশুরার সওমের গুরুত্ব উপলদ্ধি করা যায়।\nআশুরার সওমের ব্যাপারে ইহুদীদের বিরোধীতা করার নির্দেশ:\nযে সকল বিষয়ে কোন শরয়ী হুকুম অবতীর্ণ হয়নি মদীনায় আসার পর সে সকল বিষয়ে নবী কারীম স. ইহুদীদের অনুরূপ আমল করা পছন্দ করতেন। যেমন তিনি মসজিদুল আকসাকে কিবলা হিসেবে গ্রহণ করলেন। উদ্দেশ্য ছিল ইহুদীরা যেন ইসলামকে নিজেদের ধর্মের মতই মনে করে, ইসলামের প্রতি আকৃষ্ট হয়ে ইসলাম গ্রহণ করে। পরে যখন সত্য ধর্ম ইসলাম গ্রহণের পরিবর্তে ইহুদীদের অবাধ্যতা, হিংসা, কপটতা, বিশ্বাসঘাতকতা,বর্ণবাদী নীতি ও চরম সাম্প্রদায়িকতা প্রকাশ পেল তখন সকল ব্যাপারে তাদের বিরোধীতা করার নির্দেশ দেয়া হল এবং ধর্মীয় ও সাংস্কৃতিক ব্যাপারে তাদের সাথে সাদৃশ্যতাপূর্ণ সকল আমল ও আচরণ করতে নিষেধ করা হল।\nতাই রাসূলুল্লাহ স. সংকল্প করলেন আশুরার দিনে তিনি ইহুদীদের মত আর একটি করে সওম পালন করবেন না। বরং এ সওমের সাথে মুহাররম মাসের নবম অথবা একাদশ তারিখে একটি সওম বাড়িয়ে রাখার মাধ্যমে ইহুদীদের ধর্ম ও সাংস্কৃতির বিরোধীতা করবেন। এর প্রমাণ হিসেবে বহু হাদীস এসেছে। যেমন- ইবনে আব্বাস রা. বলেন, যখন রাসূলুল্লাহ স. আশুরার সওম পালন করলেন ও অন্যকে পালন করার নির্দেশ দিলেন তখন সাহাবায়ে কেরাম রা. বললেনঃ “এটা তো এমন এক দিন যাকে ইহুদী ও খৃষ্টানরা সম্মান করে থাকে।” তখন রাসূলুল্লাহ স. বললেন, আগামী বছর আসলে ইনশাআল্লাহ আমরা নবম তারিখে সওম পালন করব। ইবনে আব্বাস রা. বলেন, পরবর্তী বছর আসার পূর্বেই রাসূলে কারীম স. ইন্তেকাল করলেন।” (সহীহ মুসলিম)\nএ হাদীস থেকে এ কথা বুঝে নেয়ার অবকাশ নেই যে, রাসূলুল্লাহ স. আশুরার সওমটা মুহাররম মাসের দশ তারিখের পরিবর্তে নবম তারিখে পালনের সংকল্প করেছিলেন। বরং তিনি সংকল্প করেছিলেন নবম ও দশম দু দিন সওম পালন করার। কেননা আশুরা হল দশম তারিখ। সেদিন বাদ দিয়ে সওম পালন করলে তা আশুরার সওম বলে গণ্য হয় কিভাবে? হাদীসে এসেছে রাসুলুল্লাহ স. আশুরার সওম পালন করতে বলেছেন দশম তারিখে”\nআশুরার সওম পালনের নিয়ম:\nইবনে আব্বাস রা. থেকে বর্ণিত তিনি বলেন যে, রাসূলুল্লাহ স. বলেছেন তোমরা আশুরা দিবসে সওম পালন কর ও এ ক্ষেত্রে ইহুদীদের বিরোধীতা কর। তাই তোমরা আশুরার একদিন পূর্বে অথবা একদিন পরে সওম পালন করবে। (মুসনাদে আহমদ) আশুরার সওম পালন সম্পর্কিত হাদীসসমূহ একত্র করলে আশুরার সওম পালনের পদ্ধতি সম্পর্কে কয়েকটি সিদ্ধান্তে আসা যায় আর তাহলো\n(১) রাসূলুল্লাহ স. আশুরার দিনে সওম পালন করতে বলেছেন। তাই আশুরার দিনকে বাদ দিয়ে সওম পালন করলে তা আশুরার সওম হবে না।\n(২) আশুরার সওম পালনের ক্ষেত্রে ইহুদীদের বিরোধীতা করতে হবে। তাই ইহুদীদের মত দশম তারিখে একটি মাত্র সওম পালন করা যাবে না।\n(৩) আশুরার একদিন পূর্বে সওম পালন করতে হবে।\n(৪) যদি আশুরার পূর্বের দিন সওম পালন করা কোন কারণে সম্ভব না হয় তাহলে আশুরা ও তার পরের দিন সওম পালন করতে হবে।\nউপসংহার: মুহাররম মাস আমাদের স্বরণ করিয়ে দেয় আমাদের প্রিয় নবী মুহাম্মাদ স. এর হিজরত ও তার দাওয়াতী জিন্দেগী শুরু ও ইসলাম প্রতিষ্ঠার সংগ্রামের কথা। এ মাসে রয়েছে এমন একটি দিন, দীর্ঘ সংগ্রাম শেষে যে দিনে নবী মুসা আ. এর বিজয় হয়েছিল। পতন হয়েছিল তখনকার সবচেয়ে শক্তিশালী জালেম স¤্রাট ফেরাউন ও তার স¤্রাজ্যের। সে দিনটিই হল আশুরা; মুহাররম মাসের দশ তারিখ। আল্লাহ রাব্বুল আলামিন যেন আমাদেরকে এই পবিত্র দিনে সকল প্রকার অপসংস্কৃতি, কুসংস্কার ও বিদয়াত উপেক্ষা করে ইবাদত বন্দেগী করে তার সন্তুষ্টি অর্জন করার তাওফিক দান করেন। আমীন।।\nজুম্মার দিনে ছোট্ট এই দোয়াটি পাঠ করলে মাফ হতে পারে ৮০ বছরের গুনাহ !\nষষ্ঠীর মধ্যদিয়ে শুরু হল দুর্গাপূজার আনুষ্ঠানিকতা।\nমুসলিমদের নির্যাতনের ব্যাপারে রাসুলুল্লাহ (সা.) এর ভবিষ্যদ্বাণী\nবাংলাদেশের সুনীল আকাশে বুধবার সন্ধ্যায় দেখা গেছে জিলহজ মাসের চাঁদ।\nমুমিন জীবনের বৈশিষ্ট্য : মো. আনোয়ার হোসেন ফারুক\nঈদুল ফিতরের দিনে করণীয় ও বর্জনীয় — মুজাহিদুল ইসলাম স্বাধীন


BEANIBAZARBARTA24.COMকরোনায় চান্দগ্রামে ফুটবল টুর্নামেন্ট! বিরূপ প্রতিক্রিয়া ॥ প্রশাসনের নির্দেশ উপেক্ষিত\nকরোনায় চান্দগ্রামে ফুটবল টুর্নামেন্ট! বিরূপ প্রতিক্রিয়া ॥ প্রশাসনের নির্দেশ উপেক্ষিত\nBeanibazarBarta24.com | Published on: January 3, 2021 at: 11:28 pm\nবিয়ানীবাজারবার্তা২৪.কম: বৈশ্বিক করোনা পরিস্থিতির দ্বিতীয় ঢেউ মোকাবেলায় নড়েচড়ে উঠেছে মৌলভীবাজার জেলা প্রশাসন। এ নিয়ে গ্রহণ করা হয়েছে বিভিন্ন সতর্কতামূলক ব্যবস্থা। কিন্তু বড়লেখা উপজেলায় উধ্বর্তন কর্তৃপক্ষের নির্দেশ মানা হচ্ছে না বলে অভিযোগ ওঠেছে।\nকরোনার কারণে যেখানে ওয়াজ মাহফিল, মেলা ও উৎসব বন্ধ, সেখানে আগামী মঙ্গলবার চান্দগ্রাম ৪র্থ নকআউট ফুটবল টুর্নামেন্টের উদ্বোধন হবে। হাজার হাজার দর্শক সমাগম ঘটাতে দিনরাত চলছে মাইকিং, বিলি করা হচ্ছে প্রচারপত্র। এ নিয়ে উপজেলাজুড়ে বিরূপ প্রতিক্রিয়া সৃষ্টি হয়েছে।\nটুর্নামেন্টের দাওয়াতপত্রে উল্লেখ করা হয়েছে, বড়লেখার চান্দগ্রাম উচ্চ বিদ্যালয় সংলগ্ন মাঠে মঙ্গলবার বেলা ২ টায় টুর্নামেন্টের উদ্বোধন হবে। অনুষ্ঠানে বড়লেখা ও বিয়ানীবাজার উপজেলা পরিষদের চেয়ারম্যান, ভাইস চেয়ারম্যান, বড়লেখা পৌরসভার মেয়র, সংশ্লিষ্ট এলাকার কয়েকজন ইউপি চেয়ারম্যানসহ বিশিষ্টজনকে অতিথি করা হয়েছে। টুর্নামেন্টে মোটররসাইকেল, ফ্রিজসহ বেশক’টি উন্নতমানের পুরস্কার রয়েছে।\nতবে, করোনা পরিস্থিতিতে চিঠিতে উল্লেখিত কয়েকজন অতিথি উদ্বোধনী অনুষ্ঠানে যাবেন না বলেও এ প্রতিবেদকের সাথে আলাপকালে জানিয়েছেন।\nসূত্রমতে, চান্দগ্রাম ৪র্থ ফুটবল টুর্নামেন্টের প্রধান পৃষ্ঠপোষক উপজেলা চেয়ারম্যান সোয়েব আহমদ। তিনি বিগত নির্বাচনে আওয়ামী লীগের বিদ্রোহী প্রার্থী হিসেবে ‘বঙ্গবন্ধুর নৌকা’কে হারিয়ে চেয়ারম্যান নির্বাচিত হন।\nএ বিষয়ে বড়লেখা থানার অফিসার ইনচার্জ মো. জাহাঙ্গীর হোসেন বলেন, করোনার মধ্যে চান্দগ্রামে ফুটবল টুর্নামেন্ট হওয়া সম্পর্কে আমার জানা নেই। আমি পুলিশ পাঠিয়ে খোঁজখবর নিচ্ছি। মঙ্গলবার খেলা উদ্বোধনের আয়োজন হলে তা অবশ্যই বন্ধ করে দিব।\nসচেতন মহলের মতে, বঙ্গবন্ধুকন্যা প্রধানমন্ত্রী শেখ হাসিনা করোনাভাইরাসের প্রথম ধাপ সফলতার সাথে অতিক্রম করেন। দ্বিতীয় ধাপ মোকাবেলায়ও তাঁর সরকার নানা পদক্ষেপ গ্রহণ করে। এরই আলোকে মৌলভীবাজার জেলা প্রশাসন বৈশ্বিক করোনা পরিস্থিতির দ্বিতীয় ঢেউ মোকাবেলায় সতর্কতামূলক ব্যবস্থা গ্রহণ করে প্রত্যেক উপজেলা নির্বাহী অফিসারকে তা কার্যকরের নির্দেশ দেয়।\nকিন্তু স্থানীয় প্রশাসন তা আমলে নিচ্ছে বলে মনে হয়নি। নতুবা ঢাকঢোল পিটিয়ে ‘চান্দগ্রাম ৪র্থ নকআউট ফুটবল টুর্নামেন্ট’র আয়োজন এবং উদ্বোধনের তারিখ ঘোষণা করা হলেও রহস্যজনক কারণে প্রশাসন কোনো ব্যবস্থা নিচ্ছে না কেন? তারা করোনা সংক্রমণরোধে জরুরি ভিত্তিতে ফুটবল টুর্নামেন্ট বন্ধের দাবি জানান।\nচান্দগ্রাম যুব সমাজ এ টুর্নামেন্টের আয়োজন করে।\nজানা যায়, করোনার দ্বিতীয় ঢেউ মোকাবেলায় মৌলভীবাজার জেলা প্রশাসন জনসমাগম এড়াতে ওয়াজ মাহফিল, কীর্তন, মেলা, উৎসব ও সাংস্কৃতিক অনুষ্ঠান আয়োজনের অনুমতি না দিতে এবং নজরদারি অব্যাহত রাখতে উপজেলা প্রশাসনকে নির্দেশ দিয়েছে। গত বছরের ১৭ ডিসেম্বর জেলা ম্যাজিস্ট্রেট মীর নাহিদ আহসান স্বাক্ষরিত সতর্কতামূলক এ চিঠি উপজেলা প্রশাসনে প্রেরণ করা হয়।\nএকইভাবে, জেলা প্রশাসনের চিঠির আলোকে বড়লেখা উপজেলা নির্বাহী অফিসার মো. শামীম আল ইমরান একই বছরের ২৬ ডিসেম্বর উপজেলা পরিষদ চেয়ারম্যান, থানা অফিসার ইনচার্জ, বড়লেখা পৌরসভার মেয়র ও উপজেলাধীন ইউনিয়ন পরিষদের চেয়ারম্যানদের লিখিতভাবে উর্ধ্বতন কর্তৃপক্ষের নির্দেশনা বাস্তবায়নের জন্য অবগতিপত্র প্রেরণ করেন।\nএরপরও বড়লেখা উপজেলার নিজ বাহাদুরপুর ইউনিয়নে ‘চান্দগ্রাম ৪র্থ নকআউট ফুটবল টুর্নামেন্ট’ আয়োজন করায় জনমনে বিরূপ প্রতিক্রিয়ার সৃষ্টি হয়েছে। খেলায় সহস্র মানুষের সমাগম থেকে করোনাভাইরাসের নতুন সংক্রমণ ঘটলে তা স্থানীয় ও উপজেলা প্রশাসনকে দায়ভার নিতে হবে বলেও এলাকার মানুষ মন্তব্য করেন। তবে কেউ প্রকাশ্যে কোন কথা বলতে নারাজ।\nসার্বিক বিষয়ে বড়লেখা উপজেলা নির্বাহী অফিসার মো. শামীম আল ইমরান বলেন, করোনার মধ্যে জনসমাগম না ঘটানোর নির্দেশ রয়েছে। এ অবস্থায় চান্দগ্রামে ফুটবল টুর্নামেন্টের অনুমতি চাওয়া হয়নি, এজন্য আমার জানা নেই। তিনি বলেন, এ অবস্থায় ফুটবল টুর্নামেন্ট করা হবে আত্মঘাতি সিদ্ধান্ত এবং সরকারের নির্দেশ পরিপন্থী। খেলা বন্ধে প্রয়োজনীয় ব্যবস্থা নিচ্ছেন বলেও জানান ইউএনও এমরান। তিনি সবাইকে করোনা সংক্রান্ত সরকারের নির্দেশ মেনে চলার আহ্বান জানান।


২০১৯: বাংলাদেশ হারাল যাদের\nতারিখ: ৩১ ডিসেম্বর ২০১৯ | পড়া হয়েছে: 1295 বার\nনানা সম্মাননা আর অর্জনের বছর ছিল ২০১৯; উৎসব আর আনন্দের উপলক্ষও এসেছে বারবার। কিন্তু বাংলাদেশের সমাজ ব্যবস্থা, রাজনীতি, শিক্ষা, অর্থনীতি বা সাহিত্য অঙ্গনের এমন ক’জন ব্যক্তিত্বকে এ বছর হারিয়েছে বাংলাদেশ, যাদের ক্ষতি কখনও পূরণ হওয়ার নয় বলে বিশিষ্টজনরা মনে করেন।\nবছরের শুরুতেই বাংলাদেশ হারায় আওয়ামী লীগের সাবেক সাধারণ সম্পাদক ও জনপ্রশাসনমন্ত্রী সৈয়দ আশরাফুল ইসলামকে। ব্যাংককের হাসপাতালে কয়েক মাস চিকিৎসাধীন থাকার পর ৩ জানুয়ারি মৃত্যু হয় তার। ৬৮ বছর বয়সী সৈয়দ আশরাফ ফুসফুসের ক্যান্সারে আক্রান্ত হয়েছিলেন।\nসৈয়দ আশরাফ মৃত্যুর আগে আওয়ামী লীগে সভাপতিমণ্ডলীর সদস্য হিসেবে দায়িত্ব পালন করছিলেন। হাসপাতালে থেকেই তিনি একাদশ সংসদ নির্বাচনে কিশোরগঞ্জ-১ নৌকার প্রার্থী নির্বাচিত হয়েছিলেন। তবে শপথ নিতে পারেননি তিনি।\n১৯৭৫ সালের অগাস্ট ট্র্যাজেডির পর নভেম্বরে কারাগারে সৈয়দ নজরুল ইসলামসহ জাতীয় চার নেতাকে হত্যার পর বিরূপ পরিস্থিতিতে যুক্তরাজ্যে পাড়ি জমিয়েছিলেন আশরাফ। লন্ডনে নির্বাসিত জীবনে প্রবাসে আওয়ামী লীগকে সংগঠিত করতে ভূমিকা রাখেন সৈয়দ নজরুলের এই ছেলে।\n‘সোনালী কাবিন’-এর কবি আল মাহমুদ রাজধানীর একটি হাসপাতালে চিকিৎসাধীন অবস্থায় গত ১৫ জানুয়ারি মারা যান। ৮২ বছর বয়সী আল মাহমুদ বার্ধক্যজনিত নানা জটিলতায় ভুগছিলেন।\nব্রাহ্মণবাড়িয়ার মৌড়াইল গ্রামে মা-বাবার পাশে শেষ শয্যা হয় বাংলা সাহিত্যের অন্যতম প্রধান কবি আল মাহমুদের। শেষ জীবনে আল মাহমুদের আদর্শিক অবস্থান নিয়ে নানা বিতর্ক দেখা দিলেও কবি হিসেবেই তার পরিচয়টিই বড় করে দেখেন সাহিত্যমোদীরা।\nসাংবাদিক আমানুল্লাহ কবীর চিরবিদায় নেন ১৬ জানুয়ারি, ৭২ বছর বয়সে। বেশ কিছুদিন ধরেই তিনি ডায়াবেটিস ও লিভারের নানা জটিলতায় ভুগছিলেন।\nফেডারেল সাংবাদিক ইউনিয়নের সভাপতি হিসেবে সাংবাদিকদের অধিকার আদায়ের আন্দোলনের পাশাপাশি এরশাদের সামরিক শাসনবিরোধী আন্দোলনেও পেশাজীবীদের মধ্যে নেতৃত্বের কাতারে ছিলেন আমানুল্লাহ কবীর।\n১৯৪৭ সালের ২৪ জানুয়ারি জামালপুরে জন্মগ্রহণ করেন আমানুল্লাহ কবীর। দীর্ঘ পেশাজীবনে বাংলা ও ইংরেজি দুই ভাষার সংবাদপত্রেই তিনি কাজ করেছেন। ১৯৯১ সালে এস এম আলীর সম্পাদনায় ইংরেজি দৈনিক ডেইলি স্টার প্রকাশিত হলে তার প্রথম বার্তা সম্পাদক ছিলেন আমানুল্লাহ কবীর। ওই বছরের শেষ দিকে নির্বাহী সম্পাদক হিসেবে ইংরেজি দৈনিক টেলিগ্রাফে যোগ দেন তিনি। বেক্সিমকোর মালিকানায় দৈনিক ইনডিপেনডেন্টের প্রতিষ্ঠাকালীন নির্বাহী সম্পাদকের দায়িত্বও পালন করেন আমানুল্লাহ কবীর। পরে বিএনপি সরকারের সময়ে রাষ্ট্রায়ত্ত সংবাদ মাধ্যম বাংলাদেশ সংবাদ সংস্থার (বাসস) ব্যবস্থাপনা সম্পাদক ও প্রধান সম্পাদকের দায়িত্ব পান তিনি। আমানুল্লাহ কবীরের সম্পাদনায় ২০০৪ সালে প্রকাশিত হয় বাংলা দৈনিক আমার দেশ। প্রায় পাঁচ দশকের পেশা জীবনের শেষ সময়ে, শেষ পাঁচটি বছর আমানুল্লাহ কবীর ছিলেন বিডিনিউজ টোয়েন্টিফোর ডটকমে।\n১৯৮০ আর ৯০ এর দশকে সাংবাদিকদের সংগঠনগুলোর নেতৃত্বের পর্যায়ে দায়িত্ব পালন করেছেন আমানুল্লাহ কবীর। সাংবাদিকদের সংগঠনগুলো তখনও দলীয় মেরুকরণে বিভক্ত হয়নি। অবিভক্ত ফেডারেল সাংবাদিক ইউনিয়নে দুই মেয়াদে মহাসচিব এবং পরে সভাপতি ছিলেন তিনি, ঢাকা সাংবাদিক ইউনিয়নের সাধারণ সম্পাদক পদেও দায়িত্ব পালন করেছেন।\nচার দশকের সুরের মায়া কাটিয়ে ২২ জানুয়ারি না ফেরার দেশে পাড়ি জমান বরেণ্য সুরকার, গীতিকার, সংগীত পরিচালক মুক্তিযোদ্ধা আহমেদ ইমতিয়াজ বুলবুল।একুশে পদক পাওয়া এই গানের মানুষটির বয়স হয়েছিল ৬৩ বছর।\nদুইশর বেশি চলচ্চিত্রের সংগীত পরিচালনা করে গেছেন তিনি। ‘সব কটা জানালা খুলে দাও না’, ‘ও মাঝি নাও ছাইড়া দে ও মাঝি পাল উড়াইয়া দে’, ‘সুন্দর সুবর্ণ তারুণ্য লাবণ্য’র মত দেশাত্মবোধক গানে তার দেওয়া সুর বাংলাদেশের মানুষের বুকে চিরদিন বাজবে।\n১৯৫৬ সালের ১ জানুয়ারি জন্ম নেওয়া আহমেদ ইমতিয়াজ বুলবুল একাত্তরে বাংলাদেশের স্বাধীনতা যুদ্ধে অংশ নেন মাত্র ১৫ বছর বয়সে।\n২০১২ সালের অগাস্টে বুলবুল ট্রাইব্যুনালে সাক্ষ্য দেওয়ার পরের বছর খুন হন তার ছোট ভাই আহমেদ মিরাজ। ২০১৩ সালের ৯ মার্চ রাতে কুড়িল ফ্লাইওভারের পাশ থেকে পুলিশ মিরাজের লাশ উদ্ধার করে। সেই ঘটনার বিচার না পাওয়ায় হতাশা ছিল বুলবুলের মনে।\nপ্রেমের তাজমহল সিনেমার জন্য তিনি ২০০১ সালে এবং হাজার বছর ধরে সিনেমার জন্য ২০০৫ সালে শ্রেষ্ঠ সংগীত পরিচালকের জাতীয় চলচ্চিত্র পুরস্কার পান।\nদেশের সংগীত অঙ্গনে অবদানের জন্য ২০১০ সালে সরকার আহমেদ ইমতিয়াজ বুলবুলকে একুশে পদকে ভূষিত করে।\nপ্রেস ইনস্টিটিউট বাংলাদেশের (পিআইবি) মহাপরিচালক সাংবাদিক মো. শাহ আলমগীর মারা যান ২৮ ফেব্রুয়ারি।\nঢাকা সাংবাদিক ইউনিয়নের সাবেক সভাপতি শাহ আলমগীরের বয়স হয়েছিল ৬২ বছর। ২০১৩ সালের ৭ জুলাই থেকে তিনি পিআইবির মহাপরিচালকের দায়িত্ব পালন করে আসছিলেন।\nপিআইবিতে যোগ দেওয়ার আগে এশিয়ান টেলিভিশনের প্রধান নির্বাহী কর্মকর্তা ও প্রধান সম্পাদকের দায়িত্বে ছিলেন শাহ আলমগীর।\nঢাকা বিশ্ববিদ্যালয়ে বাংলা সাহিত্যে লেখাপড়া করা শাহ আলমগীরের সাংবাদিকতার শুরু উপমহাদেশের প্রথম শিশু-কিশোর সাপ্তাহিক কিশোর বাংলায়। ১৯৮০ থেকে ১৯৮৪ সাল পর্যন্ত ওই পত্রিকায় সহ-সম্পাদক হিসেবে কাজ করেন তিনি।\nএরপর দৈনিক জনতা, বাংলার বাণী, আজাদ ও সংবাদ-এ কাজ করা আলমগীর ১৯৯৮ সালের নভেম্বর থেকে ২০০১ সালের সেপ্টেম্বর মাস পর্যন্ত দৈনিক প্রথম আলোর যুগ্ম বার্তা-সম্পাদকের দায়িত্ব পালন করেন। এছাড়া চ্যানেল আইয়ে প্রধান বার্তা সম্পাদক, একুশে টেলিভিশনে হেড অব নিউজ, যমুনা টেলিভিশনে পরিচালক (বার্তা) এবং মাছরাঙা টেলিভিশনে বার্তা প্রধানের দায়িত্বেও তিনি ছিলেন।\nঢাকা সাংবাদিক ইউনিয়নের সভাপতি ও সাধারণ সম্পাদকের দায়িত্ব পালন করা শাহ আলমগীর জাতীয় প্রেস ক্লাবেরও সদস্য ছিলেন।\nবই পড়ায় উদ্বুদ্ধ করতে রাজশাহীর গ্রামে গ্রামে নিজের টাকায় বই বিলি করে অভিনব এক আন্দোলনের সূচনা করা পলান সরকারের জীবনযাত্রা থেমে যায় ১ মার্চ।\n৯৮ বছর বয়সী পলান সরকার বার্ধক্যজনিত বিভিন্ন জটিলতায় ভুগছিলেন। সমাজসেবায় অবদানের জন্য বাংলাদেশ সরকার ২০১১ সালে পালন সরকারকে একুশে পদকে ভূষিত করে।\n১৯২১ সালে নাটোরে জন্ম নেওয়া পলান সরকারের আসল নাম হারেজ উদ্দিন। তবে স্থানীয়দের কাছে তিনি পলান সরকার নামেই পরিচিত।\nশৈশবে বাবাকে হারানো পলান আর্থিক সংকটে প্রাথমিকের পর আর পড়তে পারেননি। তবে তার বই পড়া কখনও থামেনি। তারুণ্যে এক যাত্রাদলে যোগ দিয়ে ভাঁড়ের চরিত্রে অভিনয় শুরু করেন পলান সরকার। ওই সময় থেকেই তার বই পড়ার নেশা বাড়তে থাকে।\nপ্রতিবছর স্কুলের মেধাতালিকায় যারা প্রথম দশটি স্থান পেত, তাদের ১৯৯০ সাল থেকে বই উপহার দেওয়ার নিয়ম চালু করেন পলান সরকার।\nএরপর অন্য শিক্ষার্থীরাও বইয়ের আবদার করলে তিনি ঠিক করেন, বই তিনি সবাইকেই দেবেন, তবে তা পড়ে আবার ফেরত দিতে হবে।\nএভাবেই শুরু হয় পলান সরকারের বই পড়া আন্দোলন। ১৯৯২ সালে ডায়াবেটিস ধরা পড়লে নিয়ম করে হাঁটা শুরু করেন তিনি। তার সঙ্গেই তিনি যোগ করে নেন বই বিলি করার বিষয়টি। প্রতিদিন সকালে পায়ে হেঁটে গ্রামে গ্রামে ঘুরে বাড়ি বাড়ি নতুন বই দেওয়া আর পুরনো বই ফেরত নেওয়া শুরু করেন তিনি।\nশুরুতে তার এই আন্দোলনের কথা রাজশাহীর কয়েকটি গ্রামের মানুষের মধ্যে সীমাবদ্ধ থাকলেও ২০০৬ সালে বিটিভির জনপ্রিয় ম্যাগাজিন অনুষ্ঠান ইত্যাদির মাধ্যমে পলান সরকারের নাম ছড়িয়ে পড়ে সারা দেশে।\n‘এক নদী রক্ত পেরিয়ে’, ‘একবার যেতে দে না আমার ছোট্ট সোনার গাঁয়’, ‘একতারা তুই দেশের কথা বলরে, এবার বল’, ‘প্রথম বাংলাদেশ আমার শেষ বাংলাদেশ’সহ বহু জনপ্রিয় গানের জনপ্রিয় কণ্ঠশিল্পী শাহনাজ রহমত উল্লাহ মারা যান ২৪ মার্চ।\nশাহনাজ রহমত উল্লাহর জন্ম ১৯৫২ সালের ২ জানুয়ারি, ঢাকায়। তার ভাই প্রয়াত আনোয়ার পারভেজ ছিলেন প্রখ্যাত সুরকার ও সঙ্গীত পরিচালক। আরেক ভাই জাফর ইকবাল ছিলেন জনপ্রিয় নায়ক।\nএকুশে পদক ও জাতীয় চলচ্চিত্র পুরস্কারজয়ী শাহনাজ রহমত উল্লাহর গানের শুরু স্কুল জীবন থেকেই। মাত্র ১১ বছর বয়সে ১৯৬৩ সালে ‘নতুন সুর’ চলচ্চিত্রে প্লে-ব্যাক করেন। এরপর বহু চলচ্চিত্রের গানে কণ্ঠ দিয়েছেন তিনি। টেলিভিশনে গাইতে শুরু করেন ১৯৬৪ সাল থেকে। সত্তরের দশকে অনেক উর্দু গীত ও গজল গেয়েছেন শাহনাজ।\n২০০৫ সালে বিবিসির জরিপে সর্বকালের সেরা ২০টি বাংলা গানের তালিকায় শাহনাজ রহমত উল্লাহর গাওয়া চারটি গান স্থান পায়।\nসঙ্গীতে অবদানের জন্য একুশে পদক ও জাতীয় চলচ্চিত্র পুরস্কার ছাড়াও বাংলাদেশ শিল্পকলা একাডেমি পুরস্কার, বাচসাস পুরস্কারসহ অনেক সম্মাননায় ভূষিত হয়েছেন তিনি।\nচলচ্চিত্রে অভিনয়ে মানুষকে হাসিয়ে জনপ্রিয় হয়ে ওঠা আবদুস সামাদ ভক্তদের কাঁদিয়ে বিদায় নেন ৬ এপ্রিল। তার বয়স হয়েছিল ৭৪ বছর।\nআবদুস সামাদ ‘টেলি সামাদ’ হিসেবেই চলচ্চিত্রে অভিনয় করতেন; টেলিভিশন থেকে চলচ্চিত্রে পা রাখায় তার এই নাম হয়ে যায়, যা তিনি নিজেও আর বদলাননি।\nমুন্সীগঞ্জ শহরের উপকন্ঠ নয়াগাঁও এলাকার সন্তান সামাদ। সাংস্কৃতিক পরিমণ্ডলে বেড়ে ওঠা সামাদ তার বড়ভাই চারুশিল্পী আব্দুল হাইকে অনুসরণ করে ভর্তি হন ঢাকা বিশ্ববিদ্যালয়ের চারুকলায়।\n১৯৭৩ সালে ‘কার বউ’ দিয়ে চলচ্চিত্রে পা রাখেন সামাদ। গত চার দশকে ৬০০ চলচ্চিত্রে অভিনয় করেন তিনি। তার অভিনীত সর্বশেষ চলচ্চিত্র ২০১৫ সালে মুক্তি পাওয়া ‘জিরো ডিগ্রী’।\nঅর্ধশতকের সংগীত জীবনে বাংলা গানের ভুবনে বহু জনপ্রিয় গান উপহার দিয়ে কণ্ঠশিল্পী সুবীর নন্দী চিরবিদায় নেন ৭ মে।\nদীর্ঘদিন ধরে কিডনি জটিলতায় ভুগতে থাকা ৬৬ বছর বয়সী এই শিল্পী চিকিৎসাধীন ছিলেন সিঙ্গাপুর জেনারেল হাসপাতালে।\n২০১৯ সালের ২০ ফ্রেব্রুয়ারি প্রধানমন্ত্রী শেখ হাসিনার কাছ থেকে একুশে পদক নেন সুবীর নন্দী।\n১৯৭৬ সালে আব্দুস সামাদ পরিচালিত ‘সূর্যগ্রহণ’ চলচ্চিত্রের মাধ্যমে প্লেব্যাকে আসেন সুবীর । ১৯৭৮ সালে মুক্তি পায় আজিজুর রহমানের ‘অশিক্ষিত’। সেই সিনেমায় সাবিনা ইয়াসমিন আর সুবীর নন্দীর কণ্ঠে ‘মাস্টার সাব আমি নাম দস্তখত শিখতে চাই’ গানটি তুমুল জনপ্রিয়তা পায়।\nদীর্ঘ ক্যারিয়ারে আড়াই হাজারের বেশি গানে কণ্ঠ দেওয়া সুবীর নন্দী চার বার জাতীয় চলচ্চিত্র পুরস্কার ও চার বার বাচসাস পুরস্কার পেয়েছেন।\nএপ্রিলেই যান টেলিভিশন ও মঞ্চ অভিনেতা আনিসুর রহমান আনিস, টেলিভিশন ব্যক্তিত্ব মাহফুজ উল্লাহ, অভিনেতা সালেহ আহমেদ ও সাবেক মন্ত্রী শেখ আবদুল আজিজ ও অভিনেতা টেলি সামাদ।\nএকুশে পদকপ্রাপ্ত নজরুল সংগীত শিল্পী ও গবেষক খালিদ হোসেনের সুর সাধনা থেমে যায় ২২ মে। তার বয়স হয়েছিল ৭৮ বছর।\nবাংলাদেশের নাট্য আন্দোলনের অন্যতম পুরোধা অভিনেতা, নাট্যকার মমতাজউদদীন আহমদ রাজধানীর একটি হাসপাতালে চিকিৎসাধীন অবস্থায় মারা যান ২ জুন।\n৮৪ বছর বয়সী মমতাজউদদীন নাট্যচর্চায় অবদানের জন্য তিনি একুশে পদক পান ১৯৯৭ সালে। এছাড়া বাংলা একাডেমি পুরস্কার, শিশু একাডেমি পুরস্কার, আলাওল সাহিত্য পুরস্কারসহ অসংখ্য পুরস্কার পেয়েছেন তিনি।\n১৯৩৫ সনে ১৮ জানুয়ারি পশ্চিমবঙ্গের মালদহে জন্মগ্রহণ করেন তিনি। দেশ বিভাগের পর তার পরিবার পূর্ববঙ্গে চলে আসে।\nরাজশাহী সরকারি কলেজে পড়ার সময়ই রাষ্ট্রভাষার আন্দোলনে যুক্ত হন তিনি। রাজশাহীর তৎকালীন ছাত্রনেতা ভাষাসৈনিক গোলাম আরিফ টিপুর সান্নিধ্যে ছাত্র রাজনীতিতে জড়িয়ে পড়ে দেশের পশ্চিমাঞ্চলে ভাষার দাবিতে আন্দোলন সংগঠনে তিনি ভূমিকা পালন করেন।\n১৯৫২ সালের ২১ ফেব্রুয়ারির রাতে রাজশাহী সরকারি কলেজের মুসলিম হোস্টেলের ইট কাদামাটি দিয়ে যে শহীদ মিনার গড়ে উঠেছিল, তাতে মমতাজউদ্দীনও ভূমিকা রেখেছিলেন। তখন জেল খেটেছেন একাধিকবার।\nচট্টগ্রাম সরকারি কলেজে বাংলার শিক্ষক হিসেবে মমতাজউদ্দীনের কর্মজীবনের শুরু। পরে তিনি জগন্নাথ বিশ্ববিদ্যালয়ের বাংলা বিভাগে অধ্যাপক হিসেবে এবং ঢাকা বিশ্ববিদ্যালয়ের নাট্যকলা ও সংগীত বিভাগের খণ্ডকালীন শিক্ষকতা করেন।\nএছাড়াও মে মাসে বাংলাদেশ হারায় একুশে পদকজয়ী বাংলাদেশি নজরুল সংগীতশিল্পী ও নজরুল গবেষক খালিদ হোসেন, মঞ্চ অভিনেত্রী মায়া ঘোষ, কবি ও সাহিত্য সমালোচক হায়াৎ সাইফকে।\nগান্ধীবাদী চেতনায় মানুষ আর সমাজের সেবায় পুরো জীবন পার করে ২৭ জুন চিরবিদায় নেন ঝর্ণাধারা চৌধুরী।\nনোয়াখালীর সোনাইমুড়ীর গান্ধী আশ্রম ট্রাস্টি বোর্ডের সচিব ঝর্ণাধারা রাজধানীর স্কয়ার হাসপাতালে লাইফ সাপোর্টে ছিলেন। তার বয়স হয়েছিল ৮০ বছর।\n১৯৩৮ সালের ১৫ অক্টোবর লক্ষ্মীপুর জেলার রামগঞ্জ থানায় জন্মগ্রহণ করেন ঝর্ণাধারা চৌধুরী। বাবার মৃত্যুর পর ১৯৫৬ সালে ঝর্ণাধারা যোগ দেন গান্ধীর প্রতিষ্ঠিত অম্বিকা কালিগঙ্গা চ্যারিটেবল ট্রাস্টে। সেটাই এখন গান্ধী আশ্রম ট্রাস্ট নামে পরিচিত।\nকাজের স্বীকৃতি হিসেবে ঝর্ণাধারা চৌধুরী ২০১৩ সালে ভারতের রাষ্ট্রীয় বেসামরিক সম্মাননা পদ্মশ্রী খেতাবে ভূষিত হন। বাংলাদেশ সরকার ২০১৫ সালে তাকে একুশে পদকে ভূষিত করে। এছাড়া বেগম রোকেয়া পদকসহ জাতীয় ও আন্তর্জাতিক পর্যায়ে নানা সম্মাননা পেয়েছেন এই সমাজকর্মী।\nগণআন্দোলনে ক্ষমতাচ্যুত হওয়ার পরও তিন দশক ধরে বাংলাদেশের রাজনীতিতে গুরুত্ব নিয়ে থাকা হুসেইন মুহম্মদ এরশাদের জীবনাবসান ঘটে ১৪ জুলাই।\nগত ২২ জুন গুরুতর অসুস্থ অবস্থায় এরশাদকে সিএমএইচে নেওয়া হলে রাখা হয় ক্রিটিক্যাল কেয়ার ইউনিটে। অবস্থার অবনতি হলে তাকে আইসিইউতে স্থানান্তর করা হয়। পরে নেওয়া হয় লাইফ সাপোর্টে, সেখান থেকে আর জীবনে ফেরা হয়নি তার।\nগত কয়েক বছর ধরেই স্বাস্থ্য নিয়ে সমস্যায় ছিলেন এরশাদ। একাদশ সংসদ নির্বাচনের আগে গত বছরের শেষ ভাগে সিঙ্গাপুরে গিয়ে চিকিৎসা করিয়ে আসার পর রাজনৈতিক কর্মসূচিতে খুব একটা দেখা যায়নি তাকে।\nমৃত্যুর পর এরশাদের কবর নিয়ে দেখা দেয় দলে বিভেদ। প্রথমে ঢাকায় দাফনের কথা জানানো হলেও লাশ রংপুরে নিয়ে গেলে পরিস্থিতি বদলে যায়। জাতীয় পার্টির স্থানীয় নেতা-কর্মীদের চাপে সেখানেই পৈত্রিক বাড়িতে শেষ শয্যা হয় সাবেক এই সামরিক শাসকের।\nমৃত্যুর আগে নিজের সম্পত্তি ট্রাস্টে দিয়ে যান এরশাদ। অসুস্থতার কারণে ভাই জি এম কাদেরকে উত্তরসূরি ঘোষণা করে তাকে জাতীয় পার্টির ভারপ্রাপ্ত চেয়ারম্যানের দায়িত্বেও বসিয়ে যান তিনি।\nনানা বিতর্কের মধ্যেই বাংলাদেশের রাজনীতিতে আলোচিত ছিলেন এরশাদ। তার মৃত্যুর মধ্য দিয়ে বাংলাদেশের রাজনীতিতে একটি অধ্যায়ের অবসান ঘটল।\nস্বাধীনতা পরবর্তী বাংলাদেশের অগ্রজ কথাসাহিত্যিক রিজিয়া রহমান মারা যান গত ১৬ অগাস্ট। তার বয়স হয়েছিল ৮০ বছর।\nশৈশব থেকে জীবনের বিচিত্র সব অভিজ্ঞতা আর নানা জায়গায় দেখা নিম্নবর্গের মানুষের জীবনের গল্প উঠে এসেছে রিজিয়া রহমানের লেখায়। বস্তিবাসীর ক্লেদাক্ত জীবন আর যৌনপল্লীর যন্ত্রণাকাতর প্রাত্যহিকতা যেমন তার উপন্যাসে এসেছে, তেমনি চট্টগ্রামে পর্তুগিজ জলদস্যুদের উৎপাত আর প্রীতিলতা ওয়াদ্দেদারের বীরত্বও তার লেখায় প্রেরণা যুগিয়েছে।\nসাহিত্যে অবদানের স্বীকৃতি হিসেবে ১৯৭৮ সালে বাংলা একাডেমি পুরস্কার পান রিজিয়া রহমান। আর সরকার এ বছরই তাকে একুশে পদকে ভূষিত করে। রিজিয়া রহমান বেশ কিছুদিন একটি কলেজে শিক্ষকতা করেছেন। বাংলা একাডেমির কার্যনির্বাহী পরিষদের সদস্য, জাতীয় গ্রন্থকেন্দ্রের কার্যপরিচালক এবং জাতীয় জাদুঘরের পরিচালনা বোর্ডের ট্রাস্টি হিসেবে দায়িত্ব পালন করেছেন।\nবাংলাদেশে স্থাপনা শিল্প ও পারফরমেন্স শিল্পের সূচনাকারী অন্যতম শিল্পী কালিদাস কর্মকার মারা যান ১৮ অক্টোবর। তার বয়স হয়েছিল ৭৩ বছর।\nসেদিন বাসার বাথরুমে অচেতন অবস্থায় পাওয়ার পর পরিবারের সদস্যরা হাসপাতালে নিয়ে গিয়েছিলেন কালিদাসকে। কিন্তু তার আগেই সব শেষ।\nচারুকলায় অবদানের জন্য সরকার ২০১৮ সালে কালিদাসকে একুশে পদকে ভূষিত করে।\nঅবিভক্ত ঢাকার সাবেক মেয়র বিএনপি নেতা সাদেক হোসেন খোকা গত ৪ নভেম্বর নিউ ইয়র্কের হাসপাতালে চিকিৎসাধীন অবস্থায় মারা যান।\n১৯৫২ সালের ১২ মে মুন্সীগঞ্জে সৈয়দপুরে সাদেক হোসেন খোকার জন্ম। তবে বাবা-মায়ের সঙ্গে বড় হয়েছেন ঢাকার গোপীবাগে।\nসাদেক হোসেন খোকা অবিভক্ত ঢাকা সিটি করপোরেশনের নির্বাচিত মেয়র এবং খালেদা জিয়ার মন্ত্রিসভার মৎস্য ও পশু সম্পদমন্ত্রী ছিলেন। ঢাকার সূত্রাপুর-কোতোয়ালি আসন থেকে তিনি চারবার সংসদে গিয়েছিলেন।\nএকাত্তরে ঢাকা বিশ্ববিদ্যালয়ের ছাত্র থাকাকালে বন্ধু-বান্ধবদের নিয়ে খোকা যোগ দেন মুক্তিযুদ্ধে। তিনি ছিলেন গেরিলা দল ক্র্যাক প্লাটুনের সদস্য। ঢাকার কয়েকটি স্থানে গেরিলা অপারেশনের পাশাপাশি কুমিল্লায় সম্মুখ যুদ্ধে অংশ নেন তিনি।\n৭ নভেম্বর চট্টগ্রামের সংসদ সদস্য বাংলাদেশ জাসদের নেতা মইন উদ্দীন খান বাদল ভারতের একটি হাসপাতালে চিকিৎসাধীন অবস্থায় মারা যান।\n৬৭ বছর বয়সী মইন উদ্দীন খান বাদল চট্টগ্রাম-৮ (চাঁন্দগাও-বোয়ালখালী) আসনের তিনবারের সাংসদ। বর্তমান একাদশ জাতীয় সংসদের ত্রাণ ও দুর্যোগ ব্যবস্থাপনা এবং মুক্তিযুদ্ধ বিষয়ক মন্ত্রণালয় সম্পর্কিত সংসদীয় কমিটির সদস্য ছিলেন।\n১৯৫২ সালের ২১ ফেব্রুয়ারি চট্টগ্রাম জেলার বোয়ালখালী উপজেলার সারোয়াতলী গ্রামে জন্মগ্রহণ করেন মইন উদ্দীন খান বাদল। ষাটের দশকে ছাত্রলীগের ‘নিউক্লিয়াসে’ যুক্ত বাদল একাত্তরে ভারতে প্রশিক্ষণ নেন এবং পরে যোগ দেন মুক্তিযুদ্ধে। চট্টগ্রাম বন্দরে অস্ত্র বোঝাই জাহাজ সোয়াত থেকে অস্ত্র খালাস প্রতিরোধের অন্যতম নেতৃত্বদাতা ছিলেন তিনি।\nমুক্তিযুদ্ধের পর সমাজতান্ত্রিক রাজনীতিতে সম্পৃক্ত হন বাদল। জাসদ হয়ে বাসদ এবং পরে আবারও জাসদে ফেরেন। এরশাদের সামরিক শাসনের সময় তাকে কারাগারে যেতে হয়।\nএকুশে পদকজয়ী কবি ও স্থপতি রবিউল হুসাইন রাজধানীর বিএসএমএমইউ হাসপাতালে চিকিৎসাধীন অবস্থায় মারা যান ২৬ নভেম্বর।\n৭৬ বছর রবিউল হুসাইন রক্তের জটিলতায় ভুগছিলেন। ভাষা ও সাহিত্যে অবদানের জন্য ২০১৮ সালে একুশে পদক পাওয়া রবিউল হুসাইন কাজ করেছেন মুক্তিযুদ্ধের স্মৃতিচিহ্ন সংরক্ষণের জন্যও। তিনি ছিলেন বাংলাদেশের মুক্তিযুদ্ধ জাদুঘর ও মুক্তিযুদ্ধের স্মৃতি সংরক্ষণ কেন্দ্রের ট্রাস্টি, একাত্তরের ঘাতক দালাল নির্মূল কমিটির নির্বাহী পরিষদের সদস্য।\nস্থপতি রবিউলের ঝোঁক ছিল ইটের কাজের দিকে। তার নকশায় বাংলাদেশ এগ্রিকালচার রিসার্চ কাউন্সিল (বিএআরসি) ভবনটি ছিল তার প্রিয় একটি কাজ। ঢাকা বিশ্ববিদ্যালয়ে মুক্তি ও স্বাধীনতা তোরণ, জাহাঙ্গীরনগর বিশ্ববিদ্যালয়ের গেইট, ভাসানী হল, বঙ্গবন্ধু হল, শেখ হাসিনা হল, খালেদা জিয়া হল, ওয়াজেদ মিয়া সায়েন্স কমপ্লেক্স, চট্টগ্রাম বিশ্ববিদ্যালয়ের অডিটরিয়াম ও একাডেমিক ভবন কমপ্লেক্স নির্মিত হয়েছে রবিউল হুসাইনের নকশায়।\nবায়ান্নোর উত্তাল একুশে ফেব্রুয়ারিতে রাষ্ট্রভাষা বাংলার দাবিতে আন্দোলনে ঢাকা বিশ্ববিদ্যালয়ের আমতলায় মেয়েদের যে মিছিল পুলিশের ব্যারিকেডে ভেঙেছিল, সেই মিছিলের মুখ রওশন আরা বাচ্চু মারা যান ৩ ডিসেম্বর।\nমৌলভীবাজার জেলা কুলাউড়া থানার উছলাপাড়া গ্রামে ১৯৩২ সালের ১৭ই ডিসেম্বর রওশন আরা বাচ্চুর জন্ম।\nঢাকা বিশ্ববিদ্যালয়ের পড়ার দিনগুলোতেই রওশন আরা গণতান্ত্রিক প্রোগ্রেসিভ ফ্রন্টে যোগ দিয়ে জড়িয়ে পড়েন ছাত্র রাজনীতিতে। সলিমুল্লাহ মুসলিম হল এবং উইম্যান স্টুডেন্টস রেসিডেন্সের সদস্যও নির্বাচিত হয়েছিলেন তিনি।\nএকুশে ফেব্রুয়ারিতে যে ছাত্রনেতারা ১৪৪ ধারা ভাঙতে চেয়েছিলেন তিনি ছিলেন তাদের অন্যতম। সেদিন তার নেতৃত্বেই ইডেন মহিলা কলেজ এবং বাংলাবাজার বালিকা বিদ্যালয়ের ছাত্রীরা ঢাকা বিশ্ববিদ্যালয়ের আমতলায় সমাবেশস্থলে সমবেত হয়।\nএছাড়াও ২০১৯ সালের ডিসেম্বরে বাংলাদেশ হারিয়েছে পূর্ব পাকিস্তান প্রাদেশিক পরিষদের সদস্য মো. আব্দুল কাদির, সংসদ সদস্য ইকবাল হোসেন, জাতীয় চলচ্চিত্র পুরস্কারপ্রাপ্ত চিত্রগ্রাহক মাহফুজুর রহমান খান, চট্টগ্রাম প্রকৌশল ও প্রযুক্তি বিশ্ববিদ্যালয়ের সাবেক উপাচার্য শ্যামল কান্তি বিশ্বাসকে।\nদশবার জাতীয় চলচ্চিত্র পুরস্কারপ্রাপ্ত চিত্রগ্রাহক মাহফুজুর রহমান খান মারা যান এ বছর ৬ ডিসেম্বর। ৭০ বছর বয়সী মাহফুজুর রহমান দীর্ঘদিন ধরে ডায়াবেটিস ও ফুসফুসের জটিলতায় ভুগছিলেন।\nশ্রাবণ মেঘের দিন, ঘেটুপুত্র কমলা, আগুনের পরশমণিসহ অনেক জনপ্রিয় চলচ্চিত্রে কাজ করেছেন তিনি।\nগত ৯ ডিসেম্বর চেলে যান শিক্ষা আন্দোলন মঞ্চের প্রতিষ্ঠাতা, পদার্থবিজ্ঞানের শিক্ষক, মুক্তিযোদ্ধা অজয় রায়। ৮৩ বছর বয়সী অধ্যাপক অজয় রায় ফুসফুসের সংক্রমণের পাশাপাশি বার্ধক্যজনিত নানা জটিলতায় তিনি ভুগছিলেন।\nছেলে অভিজিৎ রায় জঙ্গি হামলায় নিহত হওয়ার পর ভেঙে গিয়েছিল মন, ছেলে হত্যার বিচার শেষ হওয়ার আগেই চিরবিদায় নেন তিনি।\nশিক্ষায় অবদানের জন্য একুশে পদক পাওয়া অজয় রায় ছিলেন একাত্তরের ঘাতক দালাল নির্মূল কমিটির প্রতিষ্ঠাতাদের একজন। ১৯৩৬ সালে দিনাজপুরে জন্মগ্রহণ করা অজয় রায়ের শিক্ষকতার শুরু কুমিল্লা ভিক্টোরিয়া কলেজে। ১৯৫৯ সালে তিনি যোগ দেন ঢাকা বিশ্ববিদ্যালয়ের পদার্থবিদ্যা বিভাগে। ২০০০ সালে অবসরের পরও ইউজিসি অধ্যাপক ছিলেন তিনি।\n১৯৫২ সালের ভাষা আন্দোলন, ১৯৬২ সালের শিক্ষা আন্দোলন, ১৯৬৯ সালের গণ-অভ্যুত্থানে সক্রিয় অজয় রায় একাত্তরে মুক্তিযুদ্ধেও অংশ নেন।\nবিজ্ঞানমুখী শিক্ষার আন্দোলনে অধ্যাপক অজয় রায় যতটা নিবেদিতপ্রাণ ছিলেন, মানবাধিকার, মুক্তচিন্তা আর অসাম্প্রদায়িক চেতনার প্রসারের কাজেও তিনি ছিলেন সামনের কাতারে।\nবাংলাদেশের মানুষকে দারিদ্র্য থেকে মুক্ত করার চেষ্টায় নিরন্তর সংগ্রামের একটি জীবন পার করে গত ২০ ডিসেম্বর চিরবিদায় নেন ব্র্যাকের প্রতিষ্ঠাতা স্যার ফজলে হাসান আবেদ।\nব্রেন টিউমারে আক্রান্ত হয়ে রাজধানীর অ্যাপোলো হাসপাতালে চিকিৎসাধীন ছিলেন তিনি। তার বয়স হয়েছিল ৮৩ বছর।\n১৯৩৬ সালে জন্মগ্রহণকারী ফজলে হাসান আবেদের উচ্চতর পড়াশোনা হয় লন্ডনে, হিসাব বিজ্ঞানে।\nফজলে হাসান আবেদ মুক্তিযুদ্ধের সময় তিনি চাকরি ছেড়ে চলে যান লন্ডনে, সেখানে বাংলাদেশের স্বাধীনতার জন্য জনমত গঠনে কাজ শুরু করেন। স্বাধীন হওয়ার পর দেশে ফিরে আসেন তিনি।\nযুদ্ধবিধ্বস্ত দেশ পুনর্গঠন বিশেষ করে ভারতে আশ্রয় নেওয়া বিপুল সংখ্যক মানুষকে স্বাবলম্বী করার প্রয়াসে ১৯৭২ সালে ফজলে হাসান আবেদের হাত ধরে বাংলাদেশ রিহ্যাবিলিটেশন অ্যাসিসটেন্স কমিটি (ব্র্যাক) নামে ব্র্যাকের কাজ শুরু হয়, যেটি এখন বিশ্বের সবচেয়ে বড় এনজিও।\n৩৬ বছর বয়সে ব্র্যাক প্রতিষ্ঠার পর থেকে ২০০১ সাল পর্যন্ত সংস্থার নির্বাহী পরিচালকের দায়িত্ব পালন করেন ফজলে হাসান আবেদ। ৬৫ বছর বয়সে নির্বাহী পরিচালকের পদ ছেড়ে চেয়ারপারসন হন তিনি। কয়েক মাস আগে তিনি চেয়ারপারসনের পদ ছেড়ে অবসরে যান।\n১৯৮০ সালে ম্যাগসেসে পুরস্কার পাওয়া ফজলে হাসান আবেদ জীবনে অসংখ্য সম্মাননায় ভূষিত হয়েছেন। তার মধ্যে রয়েছে বিশ্ব খাদ্য পুরস্কার, স্পেনিশ অর্ডার অব সিভিল মেরিট, অফিসার ইন দ্য অর্ডার অফ অরেঞ্জ-নাসাউ, লিউ টলস্টয় ইন্টারন্যাশনাল গোল্ড মেডেল ইত্যাদি।\n২০১৪ ও ২০১৭ সালে ফরচুন ম্যাগাজিনের নির্বাচিত ৫০ বিশ্বনেতার মধ্যে ফজলে হাসান আবেদের নাম স্থান পেয়েছিল। দারিদ্র্য বিমোচনে অবদানের স্বীকৃতি হিসাবে ২০১০ সালে যুক্তরাজ্যের নাইট উপাধিতে ভূষিত হন ফজলে হাসান আবেদ।\nঢাকা বিশ্ববিদ্যালয়ের রাষ্ট্রবিজ্ঞানের সাবেক অধ্যাপক, রাষ্ট্রবিজ্ঞানী তালুকদার মনিরুজ্জামান মারা যান ২৯ ডিসেম্বর। তার বয়স হয়েছিল ৮১ বছর।\n১৯৩৮ সালের ১ জুলাই সিরাজগঞ্জের তারাকান্দি গ্রামে জন্মগ্রহণ করেন তালুকদার মনিরুজ্জামান। ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে ২০০৬ সালে অবসরে যান তিনি। ওই বছরই সরকার তাকে জাতীয় অধ্যাপক মনোনীত করে।\nসাবেক পররাষ্ট্র সচিব ও ভারতে বাংলাদেশের সাবেক হাই কমিশনার সৈয়দ মোয়াজ্জেম আলী মারা যান বছরের অন্তিম লগ্নে ৩০ ডিসেম্বর। তার বয়স হয়েছিল ৭৫ বছর।\nলেখক সৈয়দ মুজতবা আলীর ভাতিজা সৈয়দ মোয়াজ্জেম আলীর জন্ম ১৯৪৪ সালে সিলেটে। তিনি পাকিস্তান ফরেন সার্ভিসে যোগ দেন ১৯৬৮ সালে।\n১৯৭১ সালে ওয়াশিংটনে কর্মরত অবস্থায় বিদ্রোহ করে স্বাধীন বাংলাদেশের প্রতি আনুগত্যের ঘোষণা দেন মোয়াজ্জেম আলী। এরপর ওয়াশিংটনে বাংলাদেশ দূতাবাস প্রতিষ্ঠায় গুরুত্বপূর্ণ ভূমিকা রাখেন।\nভুটান, ইরান ও ফ্রান্সে বাংলাদেশের রাষ্ট্রদূতের দায়িত্ব পালন করা মোয়াজ্জেম আলী বাংলাদেশের স্থায়ী প্রতিনিধি হিসেবে ইউনেস্কোর কাছে ২১ শে ফেব্রুয়ারিকে আন্তর্জাতিক মাতৃভাষা দিবস খসড়া প্রতিবেদন দিয়ে ভাষা আন্দোলনকে আন্তর্জাতিক স্বীকৃতি পেতেও ভূমিকা রাখেন।\nসরকারি চাকরি থেকে অবসরের পরও চুক্তিভিত্তিক নিয়োগে দিল্লিতে বাংলাদেশের হাই কমিশনারের দায়িত্ব পালন করেন মোয়াজ্জেম আলী। মেয়াদ শেষে গত নভেম্বরেই তিনি দেশে ফিরেছিলেন।\nএক্সক্লুসিভ, জাতীয়, লিড নিউজ | তারিখ : ডিসেম্বর, ৩১, ২০১৯, ২:৩৫ অপরাহ্ণ | নিউজটি পড়া হয়েছে : 1296 বার\nশুক্রবার (রাত ১১:০৮)


এক প্যাকেট সিগারেটের মূল্য হচ্ছে ৩০০০ টাকাএক প্যাকেট সিগারেটের মূল্য হচ্ছে ৩০০০ টাকা – উদ্যোক্তার খোঁজে\nএক প্যাকেট সিগারেটের মূল্য ৩০০০ টাকা! যারা ধূমপান করেন তার হয়তো শিরোনাম দেখে চমকে গিয়েছেন। তবে অভিশ্বাস্য হলেও এটাই কিন্তু সত্য। আর এই কাজটি করতে যাচ্ছে অস্ট্রেলিয়া। ধূমপানে নিরুৎসাহিত করতে সিগারেটের দাম আরও বাড়াতে যাচ্ছে দেশটি। এ বছরে দেশটিতে সিগারেটের দামবাড়বে অন্তত ১২ দশমিক ৫ শতাংশ।\nজানা গেছে, আগামী সেপ্টেম্বর থেকেই অস্ট্রেলিয়ায় কার্যকর হবে নতুন মূল্যহার। সেসময় এক প্যাকেট মার্লবোরো গোল্ড সিগারেটের দাম হতে পারে অন্তত ৪৮ দশমিক ৫০ ডলার। সবচেয়ে কম দামি সিগারেটও প্রতি প্যাকেটে খরচ পড়বে অন্তত ২৯ ডলার। যাদের দিনে অন্তত এক প্যাকেট সিগারেট লাগে, এই বদ অভ্যাসের কারণে তাদের এক বছরে ১০ হাজার ডলার খরচ হবে।\nশুধু তাই নয়, এক প্যাকেট খোলা তামাকের দাম আর সিগারেটের দাম থাকবে প্রায় সমান। অস্ট্রেলিয়ান ব্যুরো অব স্ট্যাটিসটিকস বলছে, প্রতিবছর সিগারেটের দাম বাড়লেও ২০১৪-১৫ থেকে ২০১৭-১৮ সাল পর্যন্ত প্রাপ্তবয়স্কদের ধূমপানের হার কমেছে মাত্র ০.৭ শতাংশ।\nতবে ১৯৯৫ সালে ধূমপানের হার ছিল ২৩ দশমিক ৮ শতাংশ, যা ২০১৭-১৮ সালে কমে দাঁড়িয়েছে ১৩ দশমিক ৮ শতাংশ। তবে নিউ সাউথ ওয়েলসের স্কুল অব পাবলিক হেলথের ড. কলিন মেনডেলসন জানান, সাম্প্রতিক সময়ে অস্ট্রেলিয়ায় সিগারেটের মূল্যবৃদ্ধি ধূমপানের হার কমানোয় আর ততটা প্রভাব ফেলছে না।\nবিশ্ব স্বাস্থ সংস্থার (ডব্লিউএইচও) মতে, ধূমপায়ীদের ধূমপানে নিরুৎসাহিত করতে এবং শিশুদের এই বাজে অভ্যাস গড়ে ওঠা থেকে বিরত রাখতে সবচেয়ে কার্যকর পন্থা হচ্ছে সিগারেটের মূল্যবৃদ্ধি। সূত্র: ডেইল মেইল


দ্য ওয়াল ব্যুরো: মণ্ডপের সামনেই দাঁড়ালে দেখা যাবে শরীরের একটি গুরুত্বপূর্ণ অঙ্গকে। ফুসফুস। শ্বাস-প্রশ্বাসের চলন রাখার ক্ষেত্রে যে অঙ্গের গুরুত্ব অপরিসীম, সেই অঙ্গের আদলেই সেজে উঠছে মণ্ডপ। তবে ধূমপানের ফলে যে রোজ ক্ষতি হচ্ছে ফুসফুসের সেটাই উঠে আসছে মণ্ডপের পরতে পরতে।\nনেশার টান দূর হোক, মায়ের টান ফিরে আসুক… এই বার্তা নিয়েই সেজে উঠছে বোসপুকুর (Bosepukur) শীতলা মন্দির সার্বজনীনের মণ্ডপ। সমাজের কাছে নেশা থেকে দূরে থাকার বার্তা দিতে চলেছে এই ক্লাব।\nঝাড়গ্রাম ডিয়ার পার্কের খাঁচা ভেঙে পালিয়ে গেল চিতাবাঘ! আতঙ্কে স্থানীয়রা\nবোসপুকুর শীতলা মন্দিরের মণ্ডপ সজ্জায় এবার নেশার প্রতি মানুষের ‘টান’কে তুলে ধরা হচ্ছে। সেই ভাবনা বাস্তবায়ন করতে ব্যবহৃত হচ্ছে মানুষের ধূমপানের আদিম প্রথা। হুঁকো-কল্কে। তারের জাল দিয়ে তৈরি ফুসফুসের কাঠামোর ওপর থাকবে হুঁকো-কল্কের আস্তরণ। নেশা কিভাবে ধীরে ধীরে মানুষকে মৃত্যুর পথে টেনে নিয়ে যায় সেই চিত্রই এবার ধরা পড়বে পুজোর মণ্ডপে।\nহুঁকো-কল্কে কেন? ধূমপানের প্রাচীন রীতিটাকেই ধরে রেখে মণ্ডপ সাজাচ্ছেন শিল্পী গোবিন্দ গিরি। বার্তা দিচ্ছেন সচেতনতার। ধূমপানের ক্ষতি মানুষের চোখে আঙুল দিয়ে দেখিয়ে দিচ্ছেন তিনি। এভাবেই মানুষের মধ্যে ধূমপান বিরোধী মানসিকতা গড়ে তোলার চেষ্টায় গোবিন্দবাবু।\nশিল্পীর কথায়, “টান শব্দটা দুই অর্থে ব্যবহার হয়। ইতিবাচক, নেতিবাচক। ইতিবাচক অর্থে কোনও মানুষের বা প্রিয়জনের প্রতি টান বোঝায়। আর আরেক অর্থে নেশার প্রতি টান। প্রাচীনকালে এই টান শুরু হয় হুঁকো-কল্কে দিয়ে। সেই পুরনো হুঁকো এখন প্রায় বিলুপ্তির পথে। কিন্তু নেশার টান আরও নানা ভাবে রয়ে গেছে সমাজে।”\nতবে শিল্পের খাতিরে সেই বিলুপ্ত হুঁকোকেই মণ্ডপে টেনে এনেছেন শিল্পী। আর এই ধূমপান ফুসফুসকে যে নষ্ট করে দিচ্ছে সেটাই তুলে ধরতে গিয়ে শিল্পী বলেন, “আমরা এখানে ক্ষতিগ্রস্ত ফুসফুসকে দেখানো হচ্ছে। যাতে মানুষ বোঝে ধূমপান করলে ফুসফুসের ক্ষতি হয়।”\nকরোনাবিধি ও হাইকোর্টের নিষেধাজ্ঞা মেনেই এবারের মণ্ডপ তৈরি করা হচ্ছে বলে জানান ক্লাবের সভাপতি কাজল সরকার। তিনি বলেন, “এবার আমাদের মণ্ডপকে অনেক এগিয়ে নিয়ে আসা হয়েছে। যাতে দর্শকরা বাইরে থেকেই মণ্ডপ ও প্রতিমা দর্শন করে চলে যেতে পারেন।”\nশ্রীলঙ্কার বিরুদ্ধেও ড্র, সাফে লজ্জায় মাথানত করলেন সুনীলরা


কারিনা এবং ক্যাটরিনার বিপরীতে অভিনয়ের ইচ্ছা ক্রিকেটার সাব্বিরের !\nআজ বৃহস্পতিবার। ২৩শে বৈশাখ, ১৪২৮ বঙ্গাব্দ। ৬ই মে, ২০২১ খ্রিস্টাব্দ। সকাল ১১:৫৪\n⏱ | সোমবার, জুন ২৭, ২০১৬ 📁 বিনোদন\nবিনোদন ডেস্কঃ ক্রিকেট মাঠের তারকারা কখনও জ্বলে ওঠেন, কখনও থাকেন ঘোর অন্ধকারে। তবে সবকিছুর পরও তারা লাখো কোটি দর্শকের প্রিয় মুখ। সাব্বির রহমান। বাংলাদেশ জাতীয় ক্রিকেট দলের খেলোয়াড়। ভালোবাসেন রোদচশমা, হাতঘড়ি। গলায় থাকে তাঁর সৌভাগ্যের প্রতীক চেইন। জানালেন ভাল লাগার কথা ।\nবললেন যদি সুযোগ আসে ক্যাটরিনা কাইফ এবং কারিনা কাপুরের বিপরীতে অভিনয় করতে চাই! সাব্বিরসহ তেমনই তিনজন তরুণ তারকা ক্রিকেটারদের নিয়ে মাছরাঙা টেলিভিশন ঈদ উপলক্ষে আয়োজন করেছে বিশেষ অনুষ্ঠান ‘ক্রিকেট ক্রিকেট’ যেখানে নিজেদের ভাল লাগার কথা গুলো শেয়ার করেছেন তাঁরা । মজার এই আড্ডার সঞ্চালক অভিনেত্রী-মডেল ঈশিকা খান। রুম্মান রশীদ খানের গ্রন্থনা, এস এম হুমায়ূন কবীরের প্রযোজনায় ‘ক্রিকেট ক্রিকেট’ প্রচার হবে ঈদের চতুর্থ দিন, সন্ধ্যা ৭টা ৪০ মিনিটে।\nঅনুষ্ঠানে সাব্বির ছাড়াও আছেন তাসকিন এবং আরাফাত সানী। এ অনুষ্ঠানের ধারণ কাজ সম্প্রতি শেষ হয়েছে। মজার আড্ডায় তাসকিনও জানিয়েছেন তার মনের কথা। বলেছেন নিজের নায়িকা হিসেবে পছন্দ জ্যাকুলিন ফার্নান্দেজ আর আরাফাত সানীর পছন্দ মাধুরী দীক্ষিত ও বিদ্যা বালান।\nতিন তারকাই ক্রিকেট মাঠে নতুন করে ঝলসে ওঠার প্রতিশ্রুতি ব্যক্ত করেন। তাসকিন বলেন, ‘এমন একজন ক্রিকেটার হতে চাই, যাতে করে আমাকে নিয়ে চলচ্চিত্র নির্মাণ হয়। ১০-২০ বছর পর সে চলচ্চিত্রে আমি নিজেও অভিনয় করব, নায়িকা হিসেবে থাকবেন আমার স্ত্রী।’


কীভাবে DCA ফাইল কে পিডিএফে কনভার্ট করবেন? - PDF24\nকীভাবে DCA ফাইল কে পিডিএফে কনভার্ট করবেন?\nপেইজটি ব্যাখ্যা করে কীভাবে আপনি PDF24 Creator ব্যবহার করে কীভাবে DCA ফাইল কে পিডিএফে কনভার্ট করবেন। এই কনভার্সন পদ্ধতিটি খুবই সহজ ও ফ্রি। PDF24 CREATOR আপনার জন্য একটি PDF Printer ইন্সটল করে দেয় যা .dca ফাইলকে প্রিন্ট করে যাতে করে আপনি ফাইলটি পিডিএফে কনভার্ট করতে পারেন।\nDCAকে পিডিএফে কনভার্ট করতে আপনার কি প্রয়োজন এবং কীভাবে আপনি DCA ফাইলকে পিডিএফে কনভার্ট করবেন।\nDCAএই ধরণের ফাইল বা .dca ফাইলকে পিডিএফ প্রিন্টারের সাহায্যে খুব সহজেই পিডিএফে কনভার্ট করা যায়।\nএইভাবে, আপনি প্রিন্ট করা যায় এমন যেকোন ফাইলের পিডিএফ ভার্সন তৈরি করতে পারেন। শুধু যেকোন রিডারের সাহায্যে ফাইলটি ওপেন করুন, "প্রিন্ট" বাটনে ক্লিক করুন, Virtual PDF Printer নির্বাচন করুন এবং "প্রিন্ট" এ ক্লিক করুন। আপনার যদি DCA ফাইলের রিডার থাকে এবং সেটি প্রিন্ট করা যায়, তবে আপনি সেটিকে পিডিএফ এ কনভার্ট করতে পারবেন।\nএই পেইজ থেকে PDF24 PDF Printer ডাউনলোড করা যাবে। "ডাউনলোড" বাটনে ক্লিক করুন এবং পিডিএ তৈরিকারী ডাউনলোড করুন। সফটওয়্যারটি ইন্সটল করুন। ইন্সটল করার পর আপনি একটি নতুন প্রিন্টার পাবেন যা উইন্ডোজ সিস্টেমে রেজিস্টার্ড এবং আপনি এটি ব্যবহার করে .dca ফাইল বা প্রিন্টযোগ্য যেকোন ফাইল কে পিডিএফে কনভার্ট করতে পারবেন।\nওপেন করতে পারে এমন একটি রিডার দিয়ে .dca ফাইলটি ওপেন করুন।\nDCA ফাইলকে পিডিএফে কনভার্ট করার বিকল্প উপায়\nPDF24 বেশ কিছু অনলাইন টুল সরবরাহ করে যা ব্যবহার করে পিডিএফ ফাইল তৈরী করা যায়। সমর্থিত ফাইলগুলো অথবা DCA ফাইলটি সমর্থিত হয়। এই কনভার্টার সার্ভিসটির বিভিন্ন ইন্টারফেস রয়েছে। এদের মধ্যে দুটি হল\nPDF24 Online PDF Converter পিডিএফে কনভার্ট করা যায় এমন অনেক ফাইল সমর্থন করে। আপনি যেই DCA ফাইলটি পিডিএফ এ কনভার্ট করতে চান তা বাছাই করুন, "রূপান্তর" বাটনে ক্লিক করুন এবং আপনার ফাইলের একটি পিডিএফ ভার্সন পান।\nএছাড়াও একটি PDF24 ই-মেইল কনভার্টার রয়েছে যা ব্যবহার করে ফাইলকে পিডিএফে কনভার্ট করা যায়। Email PDF Converter সার্ভিসে ই-মেইল করুন, আপনার DCA ফাইলটি সংযুক্ত করুন, এবং কিছু সময় পর আপনি ফেরত পাবেন ফাইলটির একটি পিডিএফ ভার্সন!\nDCA ফাইল সম্পর্কে আরও তথ্য যা আপনাকে একটি যথাযথ রিডার খুঁজে পেতে সাহায্য করবে যাতে করে আপনি পিডুএফ প্রিন্টারে ফাইলটি সহজেই প্রিন্ট করতে পারেন।\nফাইল এক্সটেনশানঃ .dca\nবিবরণঃ Document Content Architecture text file\nAnnotate PDF MXL ➜ PDF প্রিন্ট থেকে পিডিএফ FLX ➜ PDF Rotate PDF Pages PDF Converter Merging PDF Free PDF Software PDF creation Free PDF Converter Download


About four days later, the rotten body of that elephant calf rescued: মর্মান্তিক! প্রায় চারদিন পরে মিলল ডুয়ার্সের সেই হস্তিশাবকের পচাগলা দেহ – News18 Bangla\nDooars: মর্মান্তিক! প্রায় চারদিন পরে মিলল ডুয়ার্সের সেই হস্তিশাবকের পচাগলা দেহ\nDooars: জেসিবি মেশিন দিয়ে সেই হস্তি শাবকের অর্ধ দেহ তুলে নিয়ে গাড়িতে করে পাঠানো হয় গরুমারা প্রকৃতি পর্যবেক্ষণ কেন্দ্রে৷ ময়নাতদন্তের পর মৃত্যুর সঠিক কারণ জানা যাবে বলে জানিয়েছে বনদফতর৷\nLast Updated : May 30, 2022, 16:10 IST\nরাতভর অতিবৃষ্টির জের, নদীবাঁধ ভেঙে একী সর্বনাশ হল গ্রামে!\nডুয়ার্সে পালিত হল এভারেস্ট দিবস\nমর্মান্তিক! হড়পা বানে ভেসে গিয়ে মৃত্যু মা-মেয়ের, তুমুল চাঞ্চল্য ডুয়ার্সে\n#রকি চৌধুরী, ডুয়ার্স: চারদিনের প্রচেষ্টার পর মৃত হস্তিশাবককে উদ্ধার করল বনদফতর। এতগুলো দিন পেরিয়ে গেলেও মৃত শাবককে কাছছাড়া করতে চাইছিল না মা হাতি৷ শুক্রবার সকাল থেকে এই মন খারাপ করা দৃশ্যেরই সাক্ষী থেেছে ডুয়ার্সের রেড ব্যাঙ্ক চা বাগান৷\nপ্রায় চার দিন ধরে সন্তানের দেহ আগলে রাখা হাতিটির উপরে লাগাতার নজরদারি চালিয়েছে বন দফতর৷ হাতিটির গতিবিধি লক্ষ্য করতে ওড়ানো হয়েছে ড্রোনও৷ কারণ সন্তান হারানোর ক্ষোভে যখন তখন মেজাজ হারাতে পারে হাতিটি৷ শুক্রবার সকাল থেকেই রেড ব্যাঙ্ক চা বাগানে এই হাতিটিকে দেখতে পান বাগানের শ্রমিক এবং স্থানীয় বাসিন্দারা৷ দেখা যায়, নিজের মৃত সন্তানের দেহ শুঁড়ে আঁকড়ে হেঁটে যাচ্ছে হাতিটি৷\nআরও পড়ুন 100 Day Job: একশো দিনের কর্মীদের জন্য তৎপর রাজ্য, বড় নির্দেশ দিলেন মুখ্যসচিব\nবন দফতরের কর্মীরা প্রথমে ভেবেছিলেন, কিছুক্ষণ পর হয়তো মৃত শাবককে ছেড়ে জঙ্গলবে ফিরবে হাতিটি৷ কিন্তু সন্ধ্যা পেরিয়ে রাত নামলেও নিজের মৃত সন্তানকে কাছছাড়া করেনি সে৷ওই হাতিটি মৃত শাবকের দেহ আগলে থাকায় ওই দলে থাকা বাকি হাতিগুলিও তাকে ঘিরে দাঁড়িয়ে থাকে৷ মৃত সন্তানের প্রতি মায়ের এই স্নেহ দেখে মন খারাপ হয় রেড ব্যাঙ্ক চা বাগানের বাসিন্দাদেরও৷\nঅবশেষে সোমবার বহু প্রচেষ্টার পর সেই হস্তিশাবকটির পচা-গলা দেহ উদ্ধার করল বনদফতর। জেসিবি মেশিন দিয়ে সেই হস্তি শাবকের অর্ধ দেহ তুলে নিয়ে গাড়িতে করে পাঠানো হয় গরুমারা প্রকৃতি পর্যবেক্ষণ কেন্দ্রে৷ ময়নাতদন্তের পর মৃত্যুর সঠিক কারণ জানা যাবে বলে জানিয়েছে বনদফতর৷\nFirst published: May 30, 2022, 16:10 IST\nTags: Baby Elephant, Dooars


কীভাবে মাছ এবং চিপস তৈরি করবেন | l-groop.com\nকীভাবে মাছ এবং চিপস তৈরি করবেন\nফিশ এবং চিপস যুক্তরাজ্যের একটি জনপ্রিয় টেক আউট খাবার ডিশ, যা ভাজা আলু ভাজা আলুর পাশে তেলতে ভাজা ভাজা ও রুটিযুক্ত মাছের সমন্বয়ে গঠিত। আশ্চর্যজনকভাবে সহজ, বিশেষত যদি আপনার গভীর-ফ্রায়ার থাকে তবে এই ক্লাসিক থালাটি আটলান্টিকের উভয় প্রান্তে ভাল কারণে বিখ্যাত।\nআপনার আলু দীর্ঘ ভাজা মধ্যে কাটা, মোটামুটি আপনার তর্জনী এর বেধ। আপনি যে কোনও প্রস্থে ভাজা ভাজা কাটতে পারেন, তবে সেগুলি সমস্ত অভিন্ন বেধে রাখার চেষ্টা করুন। এটি তাদের সমানভাবে রান্না করতে সহায়তা করে। ভাল চিপ পেতে, একটি প্রশস্ত ব্লেড সহ একটি ভি-স্লিকার ব্যবহার করুন,  অথবা কেবল আপনার হাত ব্যবহার করুন:\nময়লা অপসারণ করতে আলুগুলির বাইরে ধুয়ে ফেলুন এবং স্ক্রাব করুন। ত্বক ছেড়ে দিন।\nআলুটি দৈর্ঘ্যের মতো অর্ধেক কেটে নিন।\nআপনার দুটি অর্ধেক নিয়ে নিন এবং এগুলি আবার পাশের দিক দিয়ে কাটা করুন। আপনাকে আলুর চারটি "তক্তা" রেখে দেওয়া উচিত।\nএই তক্তাগুলি স্ট্রিপগুলিতে কাটুন।\nস্ট্রিপগুলি কাটা, যদি ইচ্ছা হয়, স্বল্প স্বল্প ভাজা মধ্যে কাটা।\nবিকল্পভাবে, আলু ঠান্ডা জলে 1-2 ঘন্টা ভিজিয়ে রাখুন। এটি তাদের সামান্য স্নিগ্ধ করে, তাদের আরও আর্দ্রতা দেয় যাতে আপনি চিপের ভিতরে ক্রিমিয়ার জমিন পান। যদি আপনি এগুলি ভিজিয়ে রাখেন তবে তাদের জলের পানি ফেলে দিন এবং এগিয়ে যাওয়ার আগে কাগজের তোয়ালে দিয়ে শুকিয়ে নিন।\nযদি আপনি আগাম কাজ করার মতো মনে করেন তবে এই ফ্রাইগুলি রাতারাতি ভিজতে পারে।\nনিশ্চিত করুন, আপনি যদি আলু ভিজানোর পরিকল্পনা করেন তবে আপনার চুলায় তেল জ্বলছে না!  এক্স গবেষণা উত্স\nএকটি গভীর প্যান পান এবং নীচে তিন ইঞ্চি উদ্ভিজ্জ তেল দিয়ে কোট করুন, 325F ডিগ্রি গরম করে। একটি বড় ডাচ ওভেন বা একটি গভীর-ফ্রায়ার সবচেয়ে ভাল কাজ করবে। সেরা ফলাফলগুলি পেতে আপনার তেল কতটা গরম তা জানতে হবে, কারণ ফ্রাই এবং মাছগুলি উভয়কে সম্পূর্ণরূপে রান্না করা তবে এখনও কোমল হওয়ার জন্য বিভিন্ন তাপমাত্রায় রান্না করা প্রয়োজন।\nআপনার যদি থার্মোমিটার না থাকে তবে যাইহোক এটির জন্য যেতে চান, 325F এর জন্য মাঝারি তাপ এবং 372F এর জন্য মাঝারি উচ্চ (পরে প্রয়োজন) ব্যবহার করুন। তাপমাত্রা পরিবর্তন করার সময় তেলকে সামঞ্জস্য করতে 2-3 মিনিট দিন [ এক্স গবেষণা উত্স\nচিপগুলি ভাজুন যাতে তারা 2-3 মিনিটের জন্য গরম তেলে সম্পূর্ণ coveredেকে যায় covered তারা যখন বাইরে আসবে তখন এগুলি ফ্যাকাশে এবং ফ্লপি হবে। এটা ভাল! এগুলি প্রথমবারের মতো সম্পূর্ণরূপে রান্না করা উচিত নয়, কারণ এটি সুস্বাদু চিপস নয়, বরং কুঁচকে ওঠে। \nচিপগুলি দ্বিতীয়বার ভাজার আগে ঘরের তাপমাত্রায় শীতল হতে দিন। গরম তেল থেকে চিপগুলি সরান এবং কাগজের তোয়ালে পূর্ণ পূর্ণ প্লেটে এগুলি নিক্ষেপ করুন। মাছ রান্না করার পরে আপনি আবার চিপগুলি আবার ভাজবেন, যা তাদের সোনালি বাদামী এবং সুস্বাদু পাবে।\nডাবল-ফ্রাইয়ের কারণটি আশ্চর্যজনকভাবে জটিল: আলুতে জল স্টার্চে আবদ্ধ থাকে, বাইরের প্রান্তগুলিতে কম জল থাকে যেগুলি আপনি কাটেন এবং কেন্দ্রগুলিতে আরও বেশি করে। প্রথম ভাজাতে, এই জলটি চালিত হয়, তবে কেন্দ্রের জল কেবল আলুর প্রান্তে নিয়ে যায়, যেখানে এটি ঘরের তাপমাত্রায় শীতল হওয়ার সাথে সাথে এটি তেল এবং মাড়ির সাথে একটি আবরণ তৈরি করে। দ্বিতীয় ভাজা এটি ক্রাইস আপ  এক্স গবেষণা উত্স\nপিঠা এবং মাছ ভাজা\nআপনার মাছ সম্পূর্ণরূপে গলানো আছে তা নিশ্চিত করুন। আপনি পছন্দ মতো যে কোনও ধরণের মাছ ব্যবহার করতে পারেন; ইউকেতে তারা সাধারণত তাদের মাছ এবং চিপগুলির জন্য কড ব্যবহার করে। যদি আপনার মাছ ফ্রিজে থাকে তবে এটি বাইরে নিয়ে যান এবং আপনার ফ্রিজে রাতারাতি রাখুন যাতে তা বের হয়ে যায় তবে শীতল এবং সতেজ থাকে।\nতেলের তাপমাত্রা 375F এ বৃদ্ধি করুন। মাঝারি দিকে ঘুরুন এবং মাছের ভাড়ার জন্য বাটা তৈরি করার সময় তেলটি সুন্দর এবং গরম হতে দিন। আলু থেকে তেলটি নোংরা হওয়া উচিত নয়, কারণ তেলকে অতিরিক্ত মাত্রায় ব্যবহার করতে কিছুটা সময় লাগে তবে এটি যদি বিবর্ণ হয় তবে আপনার তেলটি প্রতিস্থাপন করা উচিত এবং এটি পুনরায় গরম করতে হবে। \nআপনার বাটা এক সাথে একটি বাটিতে ঝাঁকুনি দিয়ে ফ্রিজে 15 মিনিটের জন্য আলাদা করে রাখুন। আপনি যদি কোনও হুড়োহুড়িতে পড়ে থাকেন তবে আপনার আসলে পিটারটি বসার দরকার নেই, যদিও এটি স্বাদগুলি সামান্য মিশ্রিত করতে সহায়তা করে। আপনি পাবেন না যে উপাদানগুলিতে দুটি পৃথক তরল উপাদান রয়েছে - একটি বিয়ার-বাটা এবং আরও বেশি traditionalতিহ্যবাহী ডিম + জল বাটা। আপনার স্বাদ এবং রান্নাঘরের সরবরাহের উপর নির্ভর করে এক কাপ দুধ বা বাটার মিল্কও প্রতিস্থাপিত হতে পারে।\nবাটা পাতলা এবং তরল হবে - এটি ঠিক আছে।\nএই রেসিপিটিতে2কাপ ময়দা ব্যবহার করা হয়। পরবর্তী পদক্ষেপের জন্য অন্যান্য 1/2 কাপ সংরক্ষণ করুন [] এক্স গবেষণা উত্স\nরান্না শেষ করতে ২-৩ মিনিটের জন্য গরম তেলে আলুটি টস করুন। তেল 375F হওয়া উচিত, এবং আলু ঘর তাপমাত্রা হওয়া উচিত। এই পদ্ধতিটি দুর্দান্ত চিপগুলির সুস্বাদু, সোনালি-বাদামী ক্রাঞ্চ বিকাশ করবে। বেশিরভাগ রান্নাগুলি কাগজের তোয়ালে আরও একবার শুকানোর পরে চুলায় গরম রাখার আগে তেল থেকে আলু সরিয়ে ফেলবে।\nঅ্যাডভেঞ্চারস রান্নাগুলি প্রচলিত পথে যেতে পারে এবং আলুতে মাছ রান্না করতে পারে। এটি করার জন্য, এগিয়ে যান এবং মাছ প্রস্তুত করুন, তারপরে আপনি মাছটি যুক্ত করার আগেই আলু যুক্ত করুন together একসাথে সরান এবং একই সাথে নিষ্কাশন করুন [ এক্স গবেষণা উত্স\nবাটা কাঠিটিকে সহায়তা করার জন্য ময়দাতে হালকা হালকা ড্রেজ করুন। খালি মাছকে ময়দায় ধুয়ে ফেলুন, কারণ এটি ডানদিকে স্লাইডের পরিবর্তে তরল বাটা মাছটিকে আটকে রাখতে সহায়তা করবে। বাটারটি মেনে চলার জন্য আপনি কর্নমিল বা চালের ময়দাও ব্যবহার করতে পারেন।\nসম্পূর্ণ মাছটি আটা দিয়ে ধুয়ে ফেলতে হবে।\nপিঠে এক টুকরো মাছ টাঙ্গাস দিয়ে ডুবিয়ে রাখুন, পুরোপুরি লেপ। বেশিরভাগ মাছের লেপ লেগে যায় তা নিশ্চিত করার জন্য এটি লেজটি ধরে রাখুন। আপনি একবারে এক টুকরো দিয়ে কাজ করতে চান। এটি একটি পাতলা ব্যাটার যা চটজলদি মাছগুলি দ্রুত স্লিপ করার চেষ্টা করবে, তাই সময়কালে একটিতে ফোকাস করা ভাল।\nএখনও লেজটি ধরে রেখে, মাছটিকে গরম তেলে ডুবিয়ে রাখুন, বাইরের সেট না হওয়া পর্যন্ত এটিকে ঘুরান। এটি গরম তেলটিকে আঘাত করার সাথে সাথে বাটাটি দ্রুত রান্না করা উচিত এবং মাছের বাইরের দিকে শক্ত করা উচিত। তবে আপনি যদি কেবল এটিকে ফেলে দেন তবে কোনও তাত্পর্য গরম তেলকে স্পর্শ না করে সরাসরি তেলটিতে "গলে যাবে" এবং মাছটিকে আটকে থাকবে না।\nপ্রতিটি মাছ সোনালি বাদামি, প্রায় 2-3 মিনিট পর্যন্ত রান্না করুন আপনি প্রথম টুকরোটি অর্জন করার পরে, এটি শেষ না হওয়া পর্যন্ত আপনি অন্য টুকরোতে যেতে পারেন। দ্রুত কাজ করার কথা মনে রাখবেন এবং টুকরাগুলি পোড়ানোর আগে তা বের করে আনুন। যদি বাহিরটি সুস্বাদু এবং সোনালি-বাদামী দেখায় তবে আপনি ভাল good \nখবরের কাগজে (বা কাগজের তোয়ালে) সমস্ত কিছু নিক্ষেপ করুন এবং উদারভাবে লবণ যুক্ত করুন। Traditionalতিহ্যবাহী ইংলিশ থালা কাগজের তোয়ালে ড্রেন করে, তারপরে সবুজ রঙের কাগজে একটি শঙ্কুতে সমস্ত কিছু রোল করে এবং খানিকটা লবণ এবং কাগজ দিয়ে মাছটিকে পরিবেশন করে। আপনি অবশ্যই ওভেন র্যাকগুলি বা কাগজের তোয়ালে দিয়ে ড্রেন করতে পারেন। মাল্ট ভিনেগার বা টার্টার সস দিয়ে উপভোগ করুন। \nআরও ভালভাবে ছড়িয়ে পড়তে সহায়তা করতে সবকিছু গরম থাকা অবস্থায় লবণ যুক্ত করুন।\nআমি কি মাছের জন্য সালমন ব্যবহার করতে পারি?\nঅবশ্যই। এটি আপনার ব্যক্তিগত পছন্দ পর্যন্ত to তবে সাদা মাছ বেশি ব্যবহৃত হয়, যেমন তেলাপিয়া বা গ্রুপার। মাহি মাহিও ভাল পছন্দ।\nহিমশীতল তেলাপিয়া কীভাবে বেক করবেনকীভাবে বাসা ফিলিটস রান্না করা যায়হিমশীতল স্কালপগুলি কীভাবে রান্না করবেনধূমপান হ্যাডক কীভাবে রান্না করবেনকিভাবে একটি লবস্টার রান্না করাক্যানড সারডাইনস কীভাবে খাবেনকিভাবে ক্রুফিশ খাবেনকীভাবে আহি পোকে বানাবেনকিভাবে একটি চিপ বাট্টি করতে হয়কীভাবে দুধে মাছ পোচবেনক্রাফিশ কীভাবে পুজানো যায়ফিশ ফিলাটস কীভাবে স্যুট করবেনমাছ খারাপ হয়েছে কিনা তা কীভাবে বলবেন


noteApp HTML5 | WorldWideScripts.net\nHTML5 / Storage\nNoteApp আপনার পৃষ্ঠাগুলি সম্পর্কে আপনার ব্যবহারকারীদের রেকর্ড নোট করার অনুমতি দেয় এবং ভবিষ্যতে ভিজিট, এই নোট acess এবং পৃষ্ঠায় adress পাবেন যে একটি ব্যবস্থা. একটি প্রিয় সিস্টেমের মত, কিন্তু NoteApp একটি টীকা সিস্টেমের সাথে এই একত্রিত করা, সুবিধা প্রিয় সিস্টেম আপনার ওয়েবসাইটের একটি পৃষ্ঠায় স্থানীয় আপনার ব্যবহারকারী অনেক সহজ, যার ফলে আপনার ওয়েবসাইট থেকে শুধুমাত্র হয়.\nঅন্য সুবিধা আপনি উপাত্ত, পিএইচপি স্ক্রিপ্টের প্রয়োজন হয় না যে, আপনার ব্যবহারকারীর লগ ইন করার প্রয়োজন হবে না, সমস্ত তথ্য ব্যবহারকারীর কম্পিউটারের মধ্যে সংরক্ষিত হয়. এটি আপনার সার্ভারে আরও জায়গা মানে এবং আপনার ব্যবহারকারী আরও গতি ব্যক্তিগত মন্তব্যটি লিখুন এবং আপনার পাতা adress সংরক্ষণ !\nবৈশিষ্ট্য - এই অ্যাপ্লিকেশানটির ডাউনলোড\nআপনার ওয়েবসাইটে একটি সম্পূর্ণ টীকা এবং প্রিয় সিস্টেম, আপনার ব্যবহারকারী পাতা, রেকর্ড এবং যে সম্পর্কে একটি ব্যক্তিগত নোট তৈরি করতে পারেন !\nমহান ট্রানজিশন এবং movimentation প্রভাব সঙ্গে একটি খুব সুন্দর নকশা ! এটি আপনার ওয়েবসাইটের সাথে একত্রিত !\nআপনি রং এবং চিত্রগুলি আপনার ওয়েবসাইট ডিজাইন সাথে পুরোপুরি একত্রিত পরিবর্তন, সমস্ত অ্যাপ্লিকেশন কাস্টমাইজ করতে পারেন\nআপনার ওয়েবসাইটের মধ্যে একীভূত করা সহজ, কোড এবং noteApp এর fews লাইন শুধুমাত্র3পদক্ষেপ আপনার ওয়েবসাইট আছে !\nব্যবহারকারী ব্রাউজার অ্যাপ্লিকেশন সমর্থন করলে noteApp না হলে, অ্যাপ্লিকেশন তৈরি হয় না, সনাক্ত ! আপনার ওয়েবসাইটের ত্রুটি মুক্ত থাকবো !\nসম্পূর্ণ ডকুমেন্টেশন, সহজ এবং objetive ! তৈরি করুন এবং একটি মন্তব্য CSS এর ফাইল দিয়ে আপনি আপনার নিজস্ব থিম তৈরি করতে !\n3 ডিফল্ট থিম !\nক্যাশে পরিষ্কার করা হয়, এমনকি যদি নোট এবং ফেভারিটে ব্যবহারকারী ব্রাউজার থাকতে হবে!\nএবং আরো অনেক কিছু! আপনার ব্যবহারকারীঅভিজ্ঞতা উন্নত. এখন তা কিনতে !\n2 সেপ্টেম্বর 10\nChrome- 4, Chrome-5, ফায়ারফক্স, IE8 , অপেরা, সাফারি\nসিএসএস, এইচটিএমএল, জাভাস্ক্রিপ্ট জাতীয় , স্তরপূর্ণ PNG অন্তর্ভুক্ত\nটীকা, মন্তব্য, HTML5, তান, localStorage, ব্যবহারকারী নোট


নিকন কুলপিক্স এস 9300 - ক্যামেরা\nনিকন কুলপিক্স এস 9300\n- প্রতিযোগিতার তুলনায় নিকনের ট্রাভেল জুম পরিসীমা দেরিতে ছিল এবং এটি কোম্পানির S9000- সিরিজের জন্য একটি ধীরগতির উত্থান হয়েছে। তবুও সর্বশেষ Coolpix S9300 এর একটি স্পেসিফিকেশন রয়েছে যা প্রতিযোগিতার অনেকটা কাছাকাছি।\nকিন্তু এখন আরো প্রচলিত 20x জুম এবং কোন টাচস্ক্রিন প্রযুক্তির পরিবর্তে শুধুমাত্র 18x জুমের সাথে, S9300 এখনও পছন্দগুলির পিছনে একটি হুইস্কার প্যানাসনিক লুমিক্স টিজেড 30 এবং অন্যান্য ভ্রমণ জুম মডেল?\nবড় জুম, কমপ্যাক্ট সাইজ\nS9300 এর 18x অপটিক্যাল জুম 25 মিমি থেকে 450 মিমি সমতুল্য। এই বিশাল পরিসীমা সত্ত্বেও ক্যামেরা খুব বড় নয়; যদিও এটি 20x অপটিক্যাল জুম প্রতিযোগীদের চেয়ে ছোট নয়।\nক্যামেরার ডিজাইন সহজ কিন্তু কার্যকর। এখানে কোন চমক পাওয়া যাবে না, শুধু একটি শালীন, বুদ্ধিমান বিন্যাস যা সামগ্রিকভাবে ব্যবহার সহজ করে তোলে। ক্যামেরার শীর্ষে একটি মোড ডায়াল, যা ম্যানুয়াল মোড না থাকা সত্ত্বেও, বিভিন্ন নির্দিষ্ট দৃশ্য এবং স্বয়ংক্রিয় মোড সরবরাহ করে। আইএসও নিয়ন্ত্রণ প্রধান মেনু থেকে পাওয়া যায়। পিছনের ডি-প্যাড একটি আবর্তনশীল ডায়াল হিসাবে দ্বিগুণ হয়ে যায় যা সমন্বয় করার জন্য একটি দ্বিগুণ নিয়ন্ত্রণ হিসাবে কাজ করে, যখন জুমটি শাটার বোতামের চারপাশে একটি টগলের মাধ্যমে নিয়ন্ত্রিত হয়।\nমডেলটি চারটি রঙের একটিতে সজ্জিত হয়ে আসে: সম্ভবত আরও মানসম্মত কালো বা রূপালী বিকল্পগুলি আপনার পছন্দকে গ্রহণ করবে, অন্যথায় একটি উজ্জ্বল চেরি লাল বা আকর্ষণীয় নীল রয়েছে।\nপ্রতিটি মডেল ভালভাবে নির্মিত, হাতে বলিষ্ঠ বোধ করে এবং আমাদের কাছে কয়েকটি অভিযোগ আছে, তা ছাড়া সামনের দিকের ছোট একক স্ট্রিপের আকার এবং অবস্থানের কারণে এটির কোন ব্যবহার নেই।\nকর্মক্ষমতা: স্ক্র্যাচ পর্যন্ত?\nলেন্সটিকে দীর্ঘ ফোকাল লেন্থে স্থির রাখা কঠিন, কিন্তু অপটিক্যাল ইমেজ স্ট্যাবিলাইজেশন প্রযুক্তির জন্য ধন্যবাদ এটি আরও সহজ করে তুলেছে। যেহেতু এই প্রযুক্তিটি লেন্সে তৈরি করা হয়েছে আপনি কেবল তীক্ষ্ণ শট নয় বরং একটি স্থির প্রিভিউ কম্পোজিশনের সুবিধা পাবেন - 450 মিমি এবং অনুরূপ ফোকাল লেন্থে শুটিং করার সময় একটি অপরিহার্য।\nF/3.5-5.9 এর সর্বাধিক অ্যাপারচার হল স্ট্যান্ডার্ড ভাড়া, তবুও কোন ম্যানুয়াল মোডের অভাবের অর্থ হবে বেশিরভাগ পয়েন্ট-এন্ড-শ্যুট ব্যবহারকারীদের এই ধরনের আলো দ্বারা আলো নিয়ন্ত্রণ করার কথা ভাবতে হবে না। যা নিজের মধ্যে আরেকটি বিষয়: ম্যানুয়াল মোডের খুব অনুপস্থিতি সুপারিশ করবে যে S9300, তার প্রতিযোগীদের মত নয়, উচ্চ স্তরের ব্যবহারকারীদের লক্ষ্য নয়।\nকোনও টাচস্ক্রিন প্রযুক্তি নেই, প্যানাসনিক টিজেড 30 এর একটি বৈশিষ্ট্য যা দামের সামান্য পার্থক্য সত্ত্বেও অন্তর্ভুক্ত করে। এই ধরনের বৈশিষ্ট্য ছাড়া নিকন কোন উপায়ে ব্যবহার করা কঠিন নয়, তবে স্পেসিফিকেশন থেকে এটি আরও একটি 'বড় বৈশিষ্ট্য' অনুপস্থিত।\n3 ইঞ্চি এলসিডি স্ক্রিন নিজেই, তবে, একটি ভাল 921k-dot রেজোলিউশন-আগেরটির চেয়ে অনেক বেশি দৃolute় S9100 এর 230k-dot সংস্করণ। এই মূল্য বিন্দুর জন্য এটি যতটা ভাল। তা ছাড়া, বিস্ময়করভাবে, প্রিভিউ ইমেজটি চূড়ান্ত চিত্রের মাত্র 98 শতাংশ, যা আপনি চিত্রের বাইরেরতম দুই শতাংশ দেখতে পাবেন না। অগত্যা একটি বড় চুক্তি নয়, এবং এমন কিছু যা বেশিরভাগের অজান্তেই চলে যাবে, তবে আরেকটি বৈশিষ্ট্য যা তার নিকটতম প্রতিযোগীদের পিছনে ছায়া ফেলে বসে আছে।\nS9300 এর অটোফোকাস সিস্টেমটি এর অনুরূপ কুলপিক্স P310 মডেল. সুতরাং এটা বলা ন্যায্য যে আমরা এতে মোটামুটি মুগ্ধ: AF এলাকার বিকল্পগুলির মধ্যে রয়েছে অটো, মুখ অগ্রাধিকার, ম্যানুয়াল প্লেসমেন্ট, শুধুমাত্র কেন্দ্র এবং একটি বিষয় ট্র্যাকিং মোড। এটি প্রায় প্রতিটি বেস আচ্ছাদিত। অটোফোকাসের গতিও খুব ভাল, যদিও তার দ্রুতগতির প্রতিযোগীদের মতো টার্বোচার্জড নয়।\nক্রমাগত শুটিং, বা বিস্ফোরণ মোড, ক্যামেরার শীর্ষ ডায়ালের মাধ্যমে অ্যাক্সেস করা যায় এবং 6.9 ফ্রেমে সেকেন্ডে (6.9fps) শটগুলির একটি ব্যাচ ঘুরতে পারে। যদিও বিস্ফোরণের সময় অটোফোকাস সংশোধন করা হয়েছে, যেমন এই মূল্যের সমস্ত ক্যামেরার ক্ষেত্রে, এটি একটি চিত্তাকর্ষক গতি।\nS9300 মডেল জিপিএস দিয়ে লোড হয়ে আসে আপনার স্টিলগুলিকে জিওট্যাগ করতে। তথ্যগুলি সঠিক ক্যাটালগিংয়ের জন্য ব্যবহার করা যেতে পারে অথবা ওয়েবসাইটগুলিতে ছবি আপলোড করার সময় উপযোগী হতে পারে যা অবস্থান ডেটার সাথে যোগাযোগ করতে পারে। যদি এটি আপনার চায়ের কাপ না হয় তবে S9200 মডেল - যা কিছুটা সস্তা - খরচ এবং ব্যাটারি লাইফ কার্যকারিতার পক্ষে জিপিএসকে ফেলে দেয়।\nব্যাটারি জীবন বিতর্কের আরেকটি ক্ষেত্র। প্রতি চার্জ মাত্র 200 শটের প্রত্যাশিত জীবদ্দশায় আপনি শুটিংয়ের সাথে রক্ষণশীল হতে চাইবেন, বিশেষ করে জিপিএস সক্রিয় থাকলে। আমাদের পরীক্ষায় ব্যাটারি ইন্ডিকেটরটি পুরো থেকে অর্ধেক পর্যন্ত ডুবে যায় এবং তারপর কোন ক্লিয়ারিং ছাড়াই 'ব্যাটারি ক্লান্ত' হয়ে যায়, তাই কোন সূচকই সঠিক ডিসপ্লে নয়।\n16 এমপি: একটি পদক্ষেপ খুব দূরে?\nS9300 এর 16.1-মেগাপিক্সেল সেন্সরটি তার পূর্বসূরীর চেয়ে এক তৃতীয়াংশ বেশি মেগাপিক্সেল ধারণ করে। কিন্তু সেন্সরটি একই আকারের হওয়ায় এর অর্থ হল এই 'পিক্সেল' গুলোর প্রত্যেকটি আগের চেয়ে ছোট এবং ফলস্বরূপ, ছবির গুণমান ক্ষতিগ্রস্ত হয়।\nআমরা জানি যে বড় সংখ্যাগুলি একটি পণ্য বিক্রি করতে সাহায্য করতে পারে, কিন্তু S9300 এর ক্ষেত্রে এটি ক্যামেরার ছবির গুণমানের ক্ষতি করে। কখনও কখনও কম বেশি হয়, একটি পাঠ যা S9300 এর ভবিষ্যত উত্তরসূরি আশা করি নোট করবে।\nISO 125-3200 পরিসীমা যেমন আছে তেমনই রক্ষণশীল, কিন্তু এটি একটি কারণের জন্য: গোটা পরিসরে স্নিগ্ধতা বেস আইএসও সেটিংয়েও স্পষ্ট, এবং ISO সংবেদনশীলতা বৃদ্ধির সাথে এটি আরও খারাপ হয়।\nসঠিক এলাকা থেকে রঙের আওয়াজ বের করার ক্ষেত্রে প্রক্রিয়াকরণটি সঠিক, এবং তবুও সামগ্রিকভাবে দানাদার মতো টেক্সচার এবং উচ্চতর ISO সেটিংসে খোঁচা রঙের অভাব একটি সমস্যা।\nকিন্তু সেখানে মজা আছে। নিম্ন আইএসও সেটিংস ছোট স্কেল বা অনলাইন কাজের জন্য ব্যবহারযোগ্য, প্লাস মোড ডায়ালের উভয় ইফেক্ট এবং সিন মোড অন্তর্ভুক্ত করা নরম, নির্বাচনী রঙ, প্রতিকৃতি ইত্যাদি বিভিন্ন ধরণের মোড সরবরাহ করে।\nএকটি ক্রীড়া দিবসে আমরা কিছু অ্যাকশন শট ধরার জন্য ক্যামেরাকে প্রি-ফোকাস করার চেষ্টা করেছিলাম, কিন্তু স্পোর্টস মোড অস্পষ্টতা ছাড়াই দ্রুত গতিশীল বিষয় ক্যাপচার করতে ব্যর্থ হয়েছিল। তদুপরি শাটার ল্যাগের অর্থ এই ধরনের দ্রুত অ্যাকশন দৃশ্যের জন্য ফ্রেমিং করা এবং শটের মধ্যে বিষয়টিকে সঠিক জায়গায় পাওয়া সমস্যাযুক্ত ছিল।\nমুভি মোড 1080p ফাইল ক্যাপচার করতে পারে, এবং যখন রিয়েল টাইমে জুম ব্যবহার করা সম্ভব হয় তখন স্লো অটোফোকাস সীমাবদ্ধ থাকে এবং আবার, তার প্রতিযোগীদের দ্বারা বহিষ্কৃত হয়।\nনিকন এস 9300 একটি পরিষেবাযোগ্য ক্যামেরা, এতে প্রতিটাতে কিছু ভুল নেই, তবে এটি কেবল প্রতিযোগিতার খাড়া বক্রতা ধরে রাখতে সক্ষম নয়।\nঅপ্রয়োজনীয় মেগাপিক্সেল বৃদ্ধির কারণে ক্যামেরার ইমেজ কোয়ালিটি তার S9100 পূর্বসূরীর মতো ভাল নয়; জুম তার প্রতিযোগীদের মতো বিস্তৃত নয়; কোন ম্যানুয়াল নিয়ন্ত্রণ আছে এবং ব্যাটারি জীবন সীমিত।\nএই পয়েন্টগুলির সংমিশ্রণ, এবং এই সত্য যে মডেলটি তার শক্তিশালী প্রতিদ্বন্দ্বী প্যানাসনিক টিজেড 30 এর চেয়ে সস্তা নয়, এস 9300 উপাদানগুলির সংস্পর্শে চলে আসে: এটি ঠিক সেখানে নেই।\nস্বর্ণ দিয়ে আগামী মাসের খেলা\nআপেল কার্ড কিভাবে কাজ করে\nআইফোন 8 আছে?\nব্লিনক্স টাইম সুইপার এক্সবক্স ওয়ান\nআপেল এয়ারপডগুলি কি অ্যান্ড্রয়েডের সাথে কাজ করে?


প্রকাশিত: ১২:০৯, ১৯ ডিসেম্বর ২০২১ আপডেট: ১২:৩৭, ১৯ ডিসেম্বর ২০২১\nপ্রিয় মানুষকে উপহার দিয়ে খুশি করতে কে না চায়? কিন্তু তাই বলে এজন্য ডাকাতি! তবে এমনই একটি ঘটনা ঘটেছে দিল্লির সরোজিনী নগরে।\nজানা যায়, গত মঙ্গলবার (১৪ ডিসেম্বর) আদিত্য কুমার নামের এক ব্যক্তি সরোজিনী নগর পুলিশের দ্বারস্থ হন। তিনি অভিযোগ করেন, ওই দিন সাড়ে তিনটা নাগাদ কলিং বেলের শব্দ পেয়ে তিনি দরজা খোলেন। এরপর তিনি কিছু বোঝার আগেই তাকে ধাক্কা দিয়ে তিনজন যুবক ভেতরে প্রবেশ করেন। এরপর তাকে মারধর করে বেঁধে রাখেন এবং ঘর থেকে ল্যাপটপ, মোবাইল, জামাকাপড়, স্কুটারসহ অনেককিছু লুট করে নিয়ে যান।\nএদিকে বেশ কিছুক্ষণ চেষ্টার পর বাঁধা হাত খোলেন আদিত্য কুমার। মোবাইল চুরি যাওয়ায় নষ্ট একটি ল্যাপটপ থেকে ফেসবুকে লগ ইন করেন আত্মীয়দের সঙ্গে যোগাযোগ করেন। এরপর থানায় অভিযোগ করতে হাজির হন।\nসম্প্রতি ডাকাতির অভিযোগ নিয়ে পুলিশের দ্বারস্থ হন আদিত্য কুমার নামের এক ব্যক্তি। অভিযোগ পেয়ে তদন্ত শুরু করে পুলিশ। পরবর্তী সময়ে শুক্রবার (১৭ ডিসেম্বর) সরোজিনী নগর থেকে একটি চোরাই স্কুটারসহ এক যুবককে গ্রেপ্তার করা হয়। এরপর আরো দু’জনকে গ্রেপ্তার করা হয়। তাদের জেরা করেই বিষয়টি জানতে পারে পুলিশ।\nঅপরাধ কবুল করে শুভম নামের ওই যুবক জানায়, ইদানীং প্রেমিকার সঙ্গে ঝগড়াঝাটি হচ্ছিল। প্রেমিকার রাগ ভাঙাতে দামি উপহার দেওয়ার কথা ভেবেছিলেণ তিনি। এজন্যই ডাকাতির পরিকল্পনা করেন। বাকি দু’জন তাকে এ বিষয়ে সাহায্য করেন।


Torongo 24 » ক্ষিপ্ত পাপন বললেন, এভাবে চলতে দেয়া যায় না ক্ষিপ্ত পাপন বললেন, এভাবে চলতে দেয়া যায় না – Torongo 24\nক্ষিপ্ত পাপন বললেন, এভাবে চলতে দেয়া যায় না\nপ্রকাশিত : ৪:০০ পূর্বাহ্ণ | ১৫ ফেব্রু, ২০২১\nতরঙ্গ ডেস্ক : ওয়েস্ট ইন্ডিজের কাছে পরপর দুই টেস্টে হতাশাজনক হার হজম করতে পারছেন না বাংলাদেশ ক্রিকেট বোর্ডের (বিসিবি) সভাপতি নাজমুল হাসান পাপন। দলের এমন অবস্থা কেন? সে বিষয়ে সবার কাছে জবাবদিহি চাওয়া হবে বলে জানিয়েছেন বিসিবি প্রধান। শুধু তাই নয়, দ্রুত এ অবস্থার সমাধান করা হবে বলেও আশ্বাস দেন তিনি।\nম্যাচ ও সিরিজ হারের পর রোববার সন্ধ্যায় সংবাদ মাধ্যমে পাপন বলেন, ‘হাতেগোনা কয়টা স্পিনার আছে আমাদের? সাকিবকে আপনি বাদ দিন। এ ছাড়া স্পিনার কয়টা আছে আমাদের? দু-তিনজন… কিন্তু আমাদের অনেকগুলো ভালো পেসার আছে।’\nবিসিবিপ্রধান জোর দিয়েই জানান, সমাধান হবে সবকিছুর, ‘সমাধান খুবই সহজ, সমাধান হবে। এভাবে চলতে দেয়া যায় না। আমি আফগানিস্তানের (২০১৯ সালের পরাজয়) পরে বেশিকিছু বলতে চাইনি, কিন্তু আজ আপনাদের আমি বললাম। এটা পরিবর্তন করতে হবে, অবশ্যই পরিবর্তন করতে হবে। যেভাবেই হোক…।


সাওতালদের প্রসঙ্গে প্রধানমন্ত্রীর হস্তক্ষেপ প্রয়োজন কেন? : Daily Natun Kagoj\nসাওতালদের প্রসঙ্গে প্রধানমন্ত্রীর হস্তক্ষেপ প্রয়োজন কেন?\nআপডেট: ১৬ নভে ২০১৬ | ১৯:৫৫\n ১৬৬ জন সংবাদটি পড়েছে\nএইচ এম জালাল আহমেদ ।। বিদ্যমান পরিস্থিতিতে সাধারণ নাগরিকদের মনে অনেক প্রশ্ন জাগছে। সব ক্ষেত্রেই প্রধানমন্ত্রীর হস্তক্ষেপ করতে হবে কেন! সাওতালরা কী বাংলাদেশের নাগরিক নন?গাইবান্ধায় সাঁওতালদের নিয়ে যে ঘটনা ঘটেছে এতে প্রধানমন্ত্রীর হস্তক্ষেপ ও নির্দেশের অপেক্ষা কেন? সবই যদি তার নির্দেশের অপেক্ষা করতেই হয়, তাহলে এতোগুলো সংস্থা ও বাহিনীসহ এমপি মন্ত্রী রাখার প্রয়োজন কী? সোজাসাফটা কথা সাওতালরাও এদেশের নাগরিক। তারা দেশের প্রচলিত আইন মানতে বাধ্য। তাদের নিরাপত্তা নিশ্চিত করা রাষ্টের দায়িত্ব ও কর্তব্য। এ ক্ষেত্রে যার যে কাজ সে তা করবেন, এটাই স্বাভাবিক। কিন্তু তা না করে সবই এমন কথা বলছেন, যেন কাজে ও অঘটনের দায় প্রধানমন্ত্রীর একার। এমনটিই ওনারা প্রকাশ করছেন বলে অনেকেই মনে করছেন। বিদ্যমান পরিস্থিতিতে স্পষ্ট করেই অনেকে বলছেন, নিজেদের দায়িত্ব ও কর্তব্য প্রধানমন্ত্রীর ওপর চাপানোর চেষ্টার সামিলের মতই কথা বলছেন দায়িত্ববানরা। এ ব্যাপারে নিশ্চয়ই প্রধানমন্ত্রী শেখ হাসিনা দৃষ্টি দিবেন বলেই সচেতন মহল মনে করেন।\nসাওতালরা কী বাংলাদেশের নাগরিক নয়? তারা যদি কোনো অপরাধ করে থাকেন, তাহলে কী তাদের বিরুদ্ধে প্রচলিত আইনে ব্যাবস্থা নেয়া উচিত নয়? আবার যারা সাওতালদেরকে নিয়ে বিদ্যমান ঘটনা ঘটিয়েছে, তারা যেই হোক এবং অন্যায় বা অপরাধ করে থাকে, তাহলে তাদেরকে কী আইনের আওতায় আনা বড়ই কঠিন কাজ? তাদের বিরুদ্ধে ব্যাবস্থা নিতেও কী প্রধানমন্ত্রীর নির্দেশের অপেক্ষায় থাকতে হবে? সব যদি প্রধানমন্ত্রী করেন, তাহলে এতো ব্যায়বহুল প্রশাসন এবং সংস্থা রাখার প্রয়োজনটাইবা কী? প্রধানমন্ত্রী, প্রধানমন্ত্রী করে জিকির তুলে নিজেদের দায় দায়িত্ব ও কর্তব্য এড়ানো কী কোনোভাবেই সম্ভব? প্রধানমন্ত্রী নির্দেশ দিলে প্রয়োজনীয় ব্যাবস্থা নিতে হবে কেন? প্রয়োজনীয় ব্যাবস্থা গ্রহণ করে প্রধানমন্ত্রীকে জানানো হচ্ছে না কেন? ওনাদের থেকে যারা অনুরূপ কথা বলেন, তাদের থেকে প্রধানমন্ত্রী এমন জবাবই নেবার প্রয়োজনীয় সময় কী হয়নি? বিদ্যমান পরিস্থিতিতে এখন থেকে প্রধানমন্ত্রী এমন জবাবই নিবেন বলে অভিজ্ঞজনরা মনে করেন।\nগাইবান্ধার গোবিন্দগঞ্জের ভূমিহীন সাঁওতাল সম্প্রদায়ের মানুষের ওপর পুলিশের গুলি চালানোর ঘটনার বৈধতা চ্যালেঞ্জ করে হাইকোর্টে রিট আবেদন দায়ের করেছে। রিটে সাঁওতালদের জানমালের নিরাপত্তা ও ক্ষতিপূরণ প্রদানের জন্য নির্দেশনা চেয়েছেন। কর্তৃত্ববলে আইনশৃঙ্খলা বাহিনী গুলি চালিয়েছে এ প্রশ্নেও রুল জারির আবেদন জানানো হয়েছে। ১৬ নভেম্বর বুধবার বেসরকারি সংগঠন আইন ও সালিশ কেন্দ্র (আসক), অ্যাসোসিয়েশন অব ল্যান্ড রিফর্ম অ্যান্ড ডেভেলপমেন্ট (এএলআরডি) এবং ব্রতী সমাজকল্যাণ সংস্থা হাইকোর্ট সংশ্লিষ্ট শাখায় এ রিট দায়ের করেন।\nবিচারপতি ওবায়দুল হাসান ও বিচারপতি কৃষ্ণা দেবনাথের ডিভিশন বেঞ্চে রিট আবেদনটি শুনানির জন্য উপস্থাপন করা হবে। রিটে স্বরাষ্ট্রসচিব, পুলিশের আইজি, রংপুর রেঞ্জের ডিআইজি, গাইবান্ধার জেলা প্রশাসক ও পুলিশ সুপার, খাদ্য ও চিনি শিল্প করপোরেশনের চেয়ারম্যান ও সাহেবগঞ্জ সুগারমিলের ডেপুটি জেনারেল ম্যানেজারকে প্রতিপক্ষ করা হয়েছে। রিটে আরো বলা হয়েছে, সাঁওতালরা বাংলাদেশের নাগরিক। তারা নিতান্তই অসহায়। এতটাই অসহায় যে তারা খোলা আকাশের নিচে বসবাস করছে। সাঁওতালদের পূর্ব পুরুষরা ব্রিটিশ বিরোধী আন্দোলন এবং মহান স্বাধীনতা যুদ্ধে বাংলাদেশের পাশে এসে দাঁড়িয়ে ছিল। আজ তাদেরকেই ভূমি থেকে উচ্ছেদ করা হচ্ছে।\nরিটকারীর পক্ষের আইনজীবী অ্যাডভোকেট জে আই খান পান্না বলেছেন, স্থানীয় বিশেষ কিছু রাজনৈতিক ব্যক্তির ইন্ধনে সংখ্যালঘু সাঁওতাল সম্প্রদায়ের ওপর হামলা চালানো হয়েছে। যাদের ওপর হামলা চালানো হয়েছে, তাদেরকে তো বঙ্গোপসাগরে ফেলে দেয়া যাবে না। তাদের জানমালের যথাযথ নিরাপত্তা দিতে রাষ্ট্র বাধ্য এবং দিতে হবে। এ ক্ষেত্রে স্বরাষ্ট্রমন্ত্রী আসাদুজ্জামান খাঁন কামাল এমপি ১৬ নভেম্বর বুধবার সচিবালয়ে এক সভা শেষে সাংবাদিকদের প্রশ্নের জবাবে বলেছেন, ‘গাইবান্ধার গোবিন্দগঞ্জের ভূমিহীন সাঁওতাল সম্প্রদায়ের মানুষকে আশ্রায়ন প্রকল্পের আওতায় ঘরবাড়ি বানিয়ে দেয়ার নির্দেশ দিয়েছেন প্রধানমন্ত্রী শেখ হাসিনা।\nস্বরাষ্ট্রমন্ত্রী আরো বলেছেন, নাসিরনগরের ঘটনায় বেশ কয়েকটি তদন্ত দল কাজ করছে। তদন্ত প্রতিবেদনগুলো হাতে পাওয়ার পর সবকিছু জাতির কাছে পরিষ্কার হবে। যে দোকান থেকে ফেসবুকে ধর্ম অবমাননার ছবি পোস্ট করা হয়েছিল সেই দোকান মালিককে সরকার তথা তদন্তকারী সংস্থা খুঁজছে এবং তাকে ধরার অভিযান চলছে। তাকে পেলেই ঘটনার সব কিছু পরিষ্কার হবে, কে বা কী উদ্দেশ্যে এ হামলা করেছে। তিনি যা বলেছেন, তা একেবারেই তার নিজের অবস্থান থেকে বলেছেন।\nকিন্তু সাধারন নাগরিকদের প্রশ্নটা একটু ভিন্ন বোধ হয়। তারা জানতে চাচ্ছে দেশে কোনো ঘটনা ঘটলেই রাজনৈদিক নেতানেত্রী, দায়িত্ববান সংস্থা এমপি ও মন্ত্রী সবাই এক কথায় বলে আসছেন এটা প্রধানমন্ত্রী নির্দেশ দিয়েছেন। আপরাধীকে ধরতে যদি প্রধানমন্ত্রীর নির্দেশের অপেক্ষা করতে হয়, তাহলে তিনি রাষ্ট্রের জন্য এতো সংস্থা, কর্মচারী-কর্মকর্তা ও এমপি মন্ত্রী রাখছেন কেন? এদেরকে দিয়ে প্রধান মন্ত্রীর কাজইবা কী? ওনারা যে ভাষায় কথা বলেন, তাতে সাধারণ নাগরিকদের কাছে পরিস্কারভাবে ইঙ্গিত বহন করছে, প্রধানমন্ত্রী না বলা পর্যন্ত কারো কিছু করার নেই। এমন মন মানসিকতা নিয়ে সবাই নিজ নিজ দায়িত্ব ও কর্তব্য পালন করছে বলেই দেশে লাগামহীন একের পর এক অঘটন ঘেটে যাচ্ছে বলেই বিশ্লেষকরা মনে করছেন। তারা মনে করেন এ ব্যাপারে নিশ্চয়ই প্রধানমন্ত্রী শেখ হাসিনা দৃষ্টি দিবেন এবং প্রয়োজনীয় পদক্ষেপ নিবেন।\nমহাখালীর বন ভবনের আগুন নিয়ন্ত্রণে০\nসোনারগাঁওয়ে মাসব্যাপী লোকজ উৎসবের উদ্বোধন০\nদাউদকান্দিতে অর্ধশতাধিক দোকান পুড়ে ছাই০\nআজ কবি নাজমুল হক নজীর ৬১তম জন্মদিন০\nবিদ্যুতের দাম ক্রমান্বয়ে কমানোর দাবি ক্যাবের০\nশিমুলিয়া পারের অপেক্ষায় ৫০০ যানবাহন\nপঞ্চগড়ে স্থানীয় সাংসদের বিরুদ্ধে অভিযোগ\nজিয়া চ্যারিটেবল ট্রাস্ট: খালেদা জিয়ার আত্মপক্ষ সমর্থন ১৮ আগস্ট\nপিরোজপুরে বিএনপি নেতাকে তুলে নিয়ে খুন\nঢাবির ‘গ’ ইউনিটের ফলপ্রকাশ আজ সন্ধ্যায়\nইসির সঙ্গে সংলাপে বিকল্পধারা


'যুগটাই এমন' যা বলে ইসলাম\nঅনলাইন ডেস্ক : মানুষ সাধারণত নিজেদের অধঃপতনের জন্য যুগকে গালি দেয়। যে যুগের প্রভাবে মানুষ নষ্ট হয়ে যাচ্ছে। অথচ এমনটি করা উচিত নয়। এটি অবিশ্বাসীদের ধ্যান-ধারণা। পবিত্র কোরআনে মহান আল্লাহ ইরশাদ করেন, ‘আর তারা বলে, দুনিয়ার জীবনই আমাদের একমাত্র জীবন। আমরা মরি ও বাঁচি এখানেই। আর (দাহার) কালই কেবল আমাদেরকে ধ্বংস করে। বস্তুত এ বিষয়ে তাদের কোনো জ্ঞান নেই। তারা শুধু ধারণাই করে।’ (সুরা : জাসিয়া, আয়াত : ২৪)\nমূলত কাফির ও মুশরিকরা মহাকালের চক্রকেই সৃষ্টিজগৎ ও তার সমস্ত অবস্থার কারণ সাব্যস্ত করত এবং সব কিছুকে তারই কর্ম বলে অভিহিত করত। অথচ এগুলো সব প্রকৃতপক্ষে সর্বশক্তিমান আল্লাহর কুদরত ও ইচ্ছায় সম্পন্ন হয়ে থাকে। পবিত্র কোরআনের উপরোক্ত আয়াতের ‘দাহার’ শব্দ দ্বারা মহাকালকে বোঝানো হয়েছে। তাই বিভিন্ন হাদিসে ‘দাহার’ তথা মহাকালকে মন্দ বলতে নিষেধ করা হয়েছে। কেননা কাফিররা যে শক্তিকে ‘দাহার’ শব্দ দ্বারা ব্যক্ত করে, প্রকৃতপক্ষে সেই কুদরত ও শক্তি আল্লাহ তাআলারই। তাই ‘দাহার’কে মন্দ বলার ফল প্রকৃতপক্ষে আল্লাহ পর্যন্ত পৌঁছে। রাসুলুল্লাহ (সা.) বলেন, বনি আদম ‘দাহার’ তথা মহাকালকে গালি দেয়, অথচ আল্লাহ বলেন, আমিই প্রকৃতপক্ষে মহাকাল, আমিই রাত-দিনের পরিবর্তন ঘটাই। (বুখারি, হাদিস : ৫৭১৩)\nআমরা সাধারণত পান থেকে চুন খসলেই সময়কে গালি দিয়ে বসি। এটি অত্যন্ত জঘন্য অপরাধ। যা হয়তো আমরা জানিই না। হজরত আবু হুরায়রা (রা.) থেকে বর্ণিত, তিনি বলেন, রাসুলুল্লাহ (সা.)-কে আমি বলতে শুনেছি, মহান আল্লাহ বলেন, আদমসন্তান সময় ও কালকে গালিগালাজ করে, অথচ আমিই সময়, আমার হাতেই রাত্রি ও দিবস (এর পরিবর্তন সাধিত হয়)। (মুসলিম, হাদিস : ৫৭৫৫)\nতাই আমাদের উচিত, আমাদের সামাজিক স্খলনগুলোকে যুগের প্রভাব বলে চালিয়ে না দিয়ে নিজেদের পাপের জন্য মহান আল্লাহর দরবারে তওবা করা। মানুষের জীবনে সময়ের দুর্ভাগ্য বলতে কিছু নেই। তাই এ ধরনের উক্তি করে আল্লাহকে অসন্তুষ্ট করা থেকে বিরত থাকা প্রয়োজন।\nহজরত আবু হুরায়রা (রা.) থেকে বর্ণিত, রাসুলুল্লাহ (সা.) ইরশাদ করেছেন, পবিত্র ও মহান আল্লাহ বলেন, আদমসন্তান আমাকে দুঃখ দেয়, সে বলে, ‘হায় সময়ের দুর্ভাগ্য! (আমার সময় মন্দ)! তোমাদের কেউ যেন ‘হায় সময়ের দুর্ভাগ্য’ না বলে। কারণ আমিই তো সময়, আর রাত্রি ও দিবস পরিবর্তিত করে থাকি; আমি যখন ইচ্ছা করি তখন তাদের দুটিকে সংকুচিত করে দিই। (মুসলিম, হাদিস : ৫৭৫৭)\nমানুষের চারিত্রিক স্খলনেই সমাজে অশান্তি নেমে আসে। সময় কিংবা যুগের প্রভাবে নয়। তাই সমাজকে সুশৃঙ্খল ও শান্তিময় করতে আমাদের নিজেদের বদলাতে হবে, যুগ কিংবা সময়কে নয়। আল্লাহকে ভয় করতে হবে। কারণ মানুষের মাঝে যত দিন প্রকৃত আল্লাহভীতি আসবে না, তত দিন মানুষ অপরাধ থেকে ফিরে আসবে না। আর তা না হলে সমাজেও শান্তি ফিরবে না।\nতাজমহল ধ্বংসের কিনারে\n‘তোমরা বলো না, আমার আত্মা দূষিত হয়েছে বা পচে গেছে\nমানবজাতির প্রতি কোরআনের ১০ উপদেশ\n← কুষ্টিয়ার দৌলতপুর উপজেলায় ছাতারপাড়া গ্রামে ৪৫জন ডেঙ্গু রোগী !\nকুষ্টিয়ায় শ্লীলতাহানির অপমানে স্কুলছাত্রীর আত্মহত্যা, লম্পট সুজ্জল গ্রেফতার →


পরিবার পরিকল্পনার পরিচালক আশরাফুন্নেছাকে দুদকে জিজ্ঞাসাবাদ - bdnews24.com\nপরিবার পরিকল্পনার পরিচালক আশরাফুন্নেছাকে দুদকে জিজ্ঞাসাবাদ\nPublished: 16 Sep 2020 10:04 PM BdST Updated: 16 Sep 2020 10:13 PM BdST\nপরিবার পরিকল্পনা অধিদপ্তরের পরিচালক (আইইএম) আশরাফুন্নেছা\nএকটি প্রকল্পে ভূয়া বিল ভাউচারের মাধ্যমে কয়েক কোটি টাকা আত্মসাতের অভিযোগ অনুসন্ধানের অংশ হিসেবে পরিবার পরিকল্পনা অধিদপ্তরের পরিচালক (আইইএম) আশরাফুন্নেছাকে চার ঘণ্টা জিজ্ঞাসাবাদ করেছে দুর্নীতি দমন কমিশন (দুদক)।\nবুধবার সকাল সাড়ে ১০টা থেকে দুপুর আড়াইটা পর্যন্ত দুদক প্রধান কার্যালয়ে অনুসন্ধান কর্মকর্তা সংস্থাটির উপ-পরিচালক মো. সালাহউদ্দিন এই জিজ্ঞাসাবাদ করেন।\nজিজ্ঞাসাবাদ শেষে সাংবাদিকদের প্রশ্নের জবাবে আফরাফুন্নেছা বলেন, “অধিদপ্তরের একটি প্রকল্প নিয়ে অনিয়মের একটি অভিযোগ উঠেছে। সেই বিষয়ে দুদকের কিছু জিজ্ঞাসা ছিল, তাদের কাছে আমি আমার বক্তব্য দিয়েছি।”\nএই জিজ্ঞাসাবাদ নিয়ে দুদক সচিব দিলোয়ার বখত সাংবাদিকদের বলেন, “গত বছর আমাদের হটলাইন ১০৬ এ একটি অভিযোগ আসে, সেই অভিযোগের ভিত্তিতে পরিবার পরিকল্পনা অধিদপ্তরে অভিযান চালানো হয়। পরে সেখানে কিছু অনিয়মের সত্যতা মেলে। প্রাথমিক অনুসন্ধানে দুর্নীতির তথ্য মিলেছে বলেই এই জিজ্ঞাসাবাদ করা হচ্ছে।”\nএকই অভিযোগে এর আগে ১৩ ও ১৪ সেপ্টেম্বর পরিবার পরিকল্পনা অধিদপ্তরের উপ-পরিচালক জাকিয়া আখতার, উপ-পরিচালক (স্থানীয় সংগ্রহ) আবু তাহের মো. সানাউল্লাহ নূরী, সহকারী পরিচালক এ কে এম রোকনুজ্জামান ও গবেষণা কর্মকর্তা পীযূষ কান্তি দত্তকে জিজ্ঞাসাবাদ করা হয়।\nগত ৩ সেপ্টেম্বর তাদের তলব করে নোটিস পাঠিয়েছিল দুদক।\nঅভিযোগের বিষয়ে দুদকের কর্মকর্তারা জানান, ২০১৮-২০১৯ অর্থবছরে পরিবার পরিকল্পনা অধিদপ্তরের আইইএম (তথ্য, শিক্ষা ও উদ্বুদ্ধকরণ) ইউনিট দেশে ৪৮৬টি ওয়ার্কশপ ও সেমিনার আয়োজন করে। এতে অধিদপ্তরের কর্মকর্তা-কর্মচারীদের সম্মানী ভাতা ও যাতায়াত বাবদ ভুয়া বিল-ভাউচারের মাধ্যমে স্বাক্ষর জাল করে অর্থ উত্তোলন করা হয়। এভাবে প্রায় সাত কোটি টাকা আত্মসাৎ করা হয়।\nঅধিদপ্তরের আইইএম ইউনিট খাতে বরাদ্দ ছিল (২০১৯ সালে) এক কোটি ২৯ লাখ টাকা। এসব টাকা কোনো কাজ না করেই অগ্রণী ব্যাংকের ওয়াসা ভবন শাখা থেকে তোলা হয় বলে সংশ্লিষ্টদের বিরুদ্ধে অভিযোগ রয়েছে।\nঅভিযোগে আরও বলা হয়, ২০১৯-২০২০ অর্থবছরে ৩৯টি কোটেশনের বিল দেওয়া হয়েছে। যার পরিমাণ ছিল ১০ কোটি টাকা। এর মধ্যে ওই বছরে পরিবার পরিকল্পনা অধিদপ্তরের পরিচালক আশরাফুন্নেছার ভাগ্নের মালিকানাধীন রূহী এন্টারপ্রাইজ কোনো কাজ না করে ৮৫ লাখ টাকার বিল উত্তোলন করে।\nঅন্যদিকে কাজ না করেই তার চাচাত ভাইয়ের মালিকানাধীন সুকর্ন এন্টারপ্রাইজকে এক কোটি টাকার কার্যাদেশ দেওয়া হয়। রূহী এন্টারপ্রাইজ ও সুকর্ন এন্টারপ্রাইজের নামে বরাদ্দ এক কোটি ৮৫ লাখ টাকা উত্তরা ব্যাংকের কাওরান বাজার শাখার থেকে উত্তোলন করা হয় বলে অভিযোগ রয়েছে।


Gmail ইনবক্স অপ্রয়োজনীয় Email-এ ভরে গিয়েছে কি?5সহজ উপায়ে অটোমেটিক ডিলিট করুন ইমেল\nHome/টেক গাইড/Gmail ইনবক্স অপ্রয়োজনীয় Email-এ ভরে গিয়েছে কি?5সহজ উপায়ে অটোমেটিক ডিলিট করুন ইমেল\nNews DeskApril 28, 2022\nপ্রায় সবারই সারাদিন ধরে নানা ইমেল আসতে থাকে।এগুলির বেশিরভাগই হয়ত বিজ্ঞাপনী,কোনও কাজেই আসে না।এমন অনেক মানুষ আছে যাদের অনেক বছর ধরে ডিলিট না করা ইমেল আছে, যা Google এর দেওয়া বিনামূল্যের স্টোরেজ স্পেস নষ্ট করছে।Google প্রত্যেক ব্যবহারকারীকে ১৫GB বিনামূল্যে স্টোরেজ স্পেস দেয়। এটি সমস্ত Google অ্যাকাউন্টের জন্য প্রযোজ্য। অর্থাৎ এর মধ্যে Gmall, Drive, Photos এবং আরও অনেক কিছু রয়েছে।\nএকবার বিনামূল্যের ক্লাউড স্টোরেজ স্পেস পূর্ণ হয়ে গেলে, ব্যবহারকারীদের ১০০GB-র জন্য বার্ষিক ১,১০০ টাকা করে দিতে হবে। তাই যাঁরা এই খরচ করতে চান না, তাঁদের কিছু ডেটা ডিলিট করতে হবে।কিন্তু অনেকেই অপ্রয়োজনীয় মেইল ডিলিট করতে ভুলে যান বা অনেকে আবার সময়ের অভাবে করে উঠতে পারেন না।কিন্তু অনেকেই হয়তো জানেন না এক বিশেষ ফিচারের মাধ্যমে Gmail অপ্রয়োজনীয় ইমেলগুলি অটোমেটিক ডিলিট করতে পারবেন।অটোমেটিক ডিলিটের জন্য ফিল্টার নামে একটি ফিচার রয়েছে, যা সহজেই অ্যাক্সেসযোগ্য এবং আপনি যা করতে চান তা সত্যিই করতে পারে।\nআরও পড়ুন : ট্রেনের বগি কখনও লাল, কখনও নীল রং কেন হয় জানেন কি?\nGMAIL: অটোমেটিকভাবে ইমেল মুছে ফেলা যায় কীভাবে দেখুনঃ-\nস্টেপ-১ঃ- আপনার কম্পিউটার বা ল্যাপটপে Gmail খুলুন।\nস্টেপ-২ঃ- সার্চ বারে একটি ফিল্টার আইকন দেখতে পাবেন।শুধু এটি ক্লিক করুন।\nস্টেপ-৩ঃ- যদি আপনি সার্চ বাপে ফিল্টার আইকন না দেখতে পেয়ে থাকেন তাহলে ম্যানুয়ালি সার্চ করুন। পদ্ধতি- প্রথমে সেটিংসে গিয়ে “Filters and blocked address” ক্লিক করুন। এরপর ‘Create A New Filter Button’ এ ক্লিক করুন।\nস্টেপ-৪ঃ-এরপর উপরে “From” লেখা লক্ষ্য করবেন। শুধুমাত্র গুরুত্বপূর্ণ নয় এমন ইমেলের নাম বা ইমেল আইডি লিখুন।যেমন- আপনি যদি Zomato Voot, Quora, Facebook Linkedin এর মতো পরিষেবাগুলির ইমেল মুছতে চান, সেক্ষেত্রে কেবল তাদের ইমেল আইডি লিখতে হবে।এরপর তা সেভ করুন।\nস্টেপ-৫ঃ-এবার ‘create filter’ এ ক্লিক করুন এবং তারপরে ‘delete it’ নির্বাচন করুন।এরপরে আপনাকে ‘create filter’এ আবার ক্লিক করতে হবে।তাহলেই আপনার সব কাজ শেষ।\nএর মাধ্যমে কিন্তু আপনার পুরনো ইমেল মুছে যাবে, তা নয়। তবে আগামিদিনে এই ধরনের ইমেল এলে সেগুলি অটোমেটিক ডিলিট হয়ে যাবে।আপনি যে ফিল্টারগুলি তৈরি করেছেন তা আপনি সর্বদা ডিলিট করতে পারেন। এর জন্য শুধু settings > Filter and blocked address এ যান।এখানে আপনি ফিল্টার এডিট করতে বা ডিলিট করতে পারবেন। আপনার জিমেল যেন পরিষ্কার থাকে এই পদ্ধতিটি তা নিশ্চিত করবে।\nGMAIL: পুরনো ইমেইল ডিলিট করবেন কীভাবেঃ-\nএটি আপনাকে ম্যানুয়ালি করতে হবে।বেশিরভাগ ইমেল একবারে মুছে ফেলার একটি সহজ উপায় রয়েছে।আপনাকে সার্চ বারে নাম বা ইমেল আইডি লিখতে হবে এবং Gmail আপনার প্রাপ্ত সমস্ত ইমেলগুলি দেখাবে।এরপরে উপরের ‘All’ অপশনটি নির্বাচন করুন এবং ক্লিক করুন ডিলিট আইকনে।এটি swiggy, Zomato এবং অন্যান্য প্ল্যাটফর্মের মতো পরিষেবাগুলি থেকে পাওয়া শত শত ইমেলগুলি মুছে ফেলতে পারবেন।\nautomatically delete gmail email clean your inbox delete gmail email to clean your inbox email gmail gmail email\nবাজারে এসেছে ব্যাটারি চালিত নতুন সাইকেল,প্রতি কিলোমিটারে মাত্র ৫০ পয়সা খরচ পড়বে


প্রধানমন্ত্রীর সাথে দেখা করতে চান মঠবাড়িয়ার ইউপি সদস্য মনোয়ারা বেগম | আজকের বার্তা\nপ্রকাশিত: ৭:০৪ অপরাহ্ণ, জানুয়ারি ২৫, ২০২১\nমো. শাহজাহান, মঠবাড়িয়া প্রতিনিধি ॥ পিরোজপুরের মঠবাড়িয়া উপজেলার ৬ নং টিকিকাটা ইউনিয়ন পরিষদের সংরক্ষিত মহিলা ইউপি সদস্য (১,২ ও ৩ নং ওয়ার্ড) মনোয়ারা বেগম। উপজেলার আমড়াগাছিয়া ইউনিয়নের হোগলপাতি গ্রামের মৃত আঃ মজিদ হাওলাদার ও চন্দ্রভান বিবির একমাত্র কন্যা। সাহসী এই নারীর শ্বশুর বাড়ি টিকাকাটা ইউনিয়নে। স্বামী সৌদি প্রবাসী আঃ জলিল মৃধা। মা-বাবার বঙ্গবন্ধু প্রীতি থেকেই আওয়ামীলীগের রাজনীতিতে হাতেখড়ি। স্বামী ও শ্বশুর বাড়ির লোকজনের উৎসাহে উপজেলা মহিলা আওয়ামী লীগের সম্পাদিকাই শেষ নয় জনগণের ভোটে নির্বাচিত একজন জনপ্রতিনিধিও। প্রত্যন্ত অঞ্চলে নারীর ক্ষমতায়নে প্রতিবন্ধকতা ও অবহেলিত নারীদের নিয়ে এখন তিনি দেখা করতে চান প্রধানমন্ত্রীর সাথে।\nজাতীয় নেতা মহিউদ্দিন আহমেদ এর নৌকা মার্কার নির্বাচনী এজেন্ট হতে গিয়ে বিরোধী দলের হামলা ও নির্যাতনের শিকার হয়েছেন বারবার। কেন্দ্র থেকে বের করে দেওয়ার ঘটনা মোকাবেলা করতে গিয়ে পরনে থাকা শাড়ি কেন্দ্রে ফেলে রেখেই বাড়িতে যেতে হয়েছিল তাকে। জনগণ ও আওয়ামী লীগের নেতারা সেটা মনে রেখেছিলেন বলে সরকারি সেবা জনগণের কাছে পৌঁছে দেওয়ার প্রতিনিধি নির্বাচিত হতে পেরেছেন তিনি।\nএই নারী নেত্রীর ব্যক্তিগত কোন অভাব অভিযোগ না থাকলেও জনগণকে সন্তোষজনকভাবে সেবা দিতে না পারার ব্যর্থতার অভিযোগ নিজ ইউনিয়নের চেয়ারম্যানের দিকে।\nসরকারি বরাদ্দ থেকে বঞ্চিত এই নারী ইউপি সদস্য বলেন, সরকারি বরাদ্দ দেওয়ার নামে চেয়ারম্যান আমাদের স্বাক্ষর নেন ঠিকই তবে বরাদ্দ পাই না। করোনা সংকটে জনদুর্ভোগ কমাতে পরিষদে আসা সরকারি বরাদ্দ চোখেই দেখিনি। কোন কথা বললেই অশ্রাব্য ভাষায় লোকজনের উপস্থিতিতে গালাগালি শুরু করেন চেয়ারম্যান। বয়স্ক ভাতা,বিধবা ভাতা,প্রতিবন্ধী ভাতা,মাতৃত্বকালীন ভাতা সহ যে কোন তালিকার ক্ষেত্রে ইউপি সদস্যদের মতামত নেওয়া হয় না। শুধু স্বাক্ষরটাই নেওয়া হয়। পুরুষ শাসিত এই সমাজে একজন পুরুষ ইউপি চেয়ারম্যানের অনিয়মের বিরুদ্ধে কথা বলে লাঞ্ছিত হওয়া ছাড়া আর কী পাওয়া যায়।\nকান্না জড়িত কণ্ঠে এই নারী জনপ্রতিনিধি আরো বলেন, ৪০ দিনের কর্মসূচির কাজ কাগজে কলমে আমাদের নামে দেওয়া হয় ঠিকই কিন্তু দায়সারা কাজ করিয়ে বিল উঠিয়ে নেন চেয়ারম্যান। পরিষদে গেলে ইউপি সচিব বলে-পরিষদে আসছো কেন? পরিষদে কাজ কি?\nপ্রায় ৫ বছরে পরিষদ থেকে আদৌ কোন সম্মানী ভাতা পাইনি। পরিষদে নিয়মিত কোন মিটিং না হওয়ায় কিছু পকেট সদস্যদের নিয়ে ভাগ ভাটোয়ারায় ব্যস্ত থাকেন চেয়ারম্যান। এভাবে একটি ইউনিয়ন পরিষদ চলতে পারে না বলেও ক্ষোভ প্রকাশ করেন তিনি। মাননীয় প্রধানমন্ত্রীর সাথে দেখা করার সুযোগ পেলে পরিষদের এই অসঙ্গতিগুলোও তুলে ধরতে চান কর্মীবান্ধব এই নারী নেত্রী। আর এজন্য তিনি ২৪ জানুয়ারি পিরোজপুর জেলা প্রশাসকের বরাবর একটি আবেদন করার বিষয়টিও নিশ্চিত করেছেন।


যৌনবাহিত রোগ - Hesperian Health Guides\nহেসপেরিয়ান স্বাস্থ্যউইকি > নতুন যেখানে ডাক্তার নেই > যৌনবাহিত রোগ\nএবিষয়ে কথা বলা কঠিন!\nআজকে আমরা এটিকে সহজ করার জন্য আমাদের ভাবনাগুলো আলোচনা করবো।\nযৌন বিষয়ে কথা বলা কঠিন! নিজেদেরকে রক্ষা করা, পরীক্ষা করতে পারা, এবং চিকিৎসা গ্রহণ করায় সাহায্য করা যৌনবাহিত রোগ ছড়ানো বন্ধ করবে।\nযৌনবাহিত রোগ (এসটিআই) হলো এমন সংক্রমণ যেগুলো যৌনকর্মের মাধ্যমে এক ব্যক্তি থেকে অন্য আর এক ব্যক্তির মধ্যে বাহিত হয়।\nবেশীরভাগ ধরনের যৌনকর্মই এসটিআই ছড়াতে পারে। এটি পুরুষাঙ্গ থেকে যোনীপথের যৌনকর্ম, পুরুষাঙ্গ থেকে পায়ুপথের যৌনকর্ম, বা মুখমৈথুন (মুখ থেকে পুরুষাঙ্গ, মুখ থেকে যোনী) থেকে হতে পারে। কোন কোন সময় একটি সংক্রামিত পুরুষাঙ্গ বা যোনীর সাথে অন্য আর একজন ব্যক্তির যৌনাঙ্গ শুধুমাত্র ঘর্ষণের মাধ্যমেই এসটিআই বাহিত হতে পারে।\nএসটিআই-এর উপসর্গগুলোর মধ্যে আছে যৌনকর্মের সময় ব্যথা, যোনী, পুরুষাঙ্গ, বা পায়ুপথ থেকে অস্বাভাবিক স্রাব বা যৌনাঙ্গের উপর গোটা, ঘা বা ফোষ্কা।\nএসটিআই আছে কিন্তু আদৌ কোন উপসর্গ নেই তা খুব সচরাচর ঘটে থাকে। কোন উপসর্গ না থাকলেও এসটিআই এক ব্যক্তি থেকে আর এক ব্যক্তিতে বাহিত হতে পারে। পরীক্ষা করার মাধ্যমে আপনার এসটিআই আছে কিনা তা আপনি সবথেকে ভালভাবে জানতে পারবেন এবং এটিকে নিরাময় করার সঠিক চিকিৎসা খুঁজে পাবেন। যে সমস্ত জায়গায় সংক্রমণ নির্ণয়ের পরীক্ষা সহজলভ্য নয় সেখানেও ততক্ষণাৎ সংক্রমণের চিকিৎসা করা গুরুত্বপূর্ণ। আপনার সাথে যৌনকর্মে মিলিত হওয়া ব্যক্তিকে পরীক্ষা করে চিকিৎসা গ্রহণ করায় সাহায্য করুন। যদি আপনারা দু'জনেই চিকিৎসা গ্রহণ না করেন তবে আপনি আবারও সংক্রামিত হবেন এবং অন্যদেরকেও সংক্রামিত করবেন।\nবেশীরভাগ এসটিআইগুলো জীবাণুনাশক দ্বারা চিকিৎসার পর নিরাময় হয়। বাকী এসটিআইগুলো চলে যায় না কিন্তু ঔষধ দ্বারা সেগুলো নিয়ন্ত্রণ করা যায়। ঔষধগুলো কাজ করা শুরু করলে ব্যথা কমানোর জন্য ও অস্বস্তি কাটাতে সাহায্য করারও চিকিৎসা রয়েছে (এসটিআই থেকে আরোগ্য লাভ করা কালীন কিভাবে ভাল বোধ করতে হয়)।\nএসটিআই রোধ করার সবথেকে ভাল উপায় হচ্ছে যৌনকর্ম না করা বা আপনার যৌনসঙ্গীর কোন এসটিআই নেই তা নিশ্চিত হওয়া। যেহেতু এটি সবসময় সম্ভব না, তাই এসটিআই পাওয়ার সম্ভাবনা কমানোর আরও একটি উপায় প্রতিবার কনডম ব্যবহার করার মাধ্যমে যৌনকর্ম থেকে সংক্রমণ রোধ করুন। এসটিআইযুক্ত ব্যক্তিদের সাথে সম্মান ও মর্যাদাপূর্ণ আচরণ করে স্বাস্থ্য কর্মীরা একটি গুরুত্বপূর্ণ ভূমিকা পালন করতে পারে।\nএসটিআই কেন একটি সঙ্কটজনক সমস্যা\nযেহেতু যৌনকর্ম স্বাভাবিক ও সচরাচর করা হয়ে থাকে, তাই এসটিআইও প্রায়ই দেখা যায়। এসটিআই-এর চিকিৎসা করা না হলে এগুলো নারী, পুরুষ এবং শিশুদেরকে ক্ষতি করতে পারে। এসটিআই নীচেরগুলো সৃষ্টি করতে পারে:\nনারী ও পুরুষ উভয়ের ক্ষেত্রেই জন্ম দানে অক্ষমতা।\nসময়ের আগেই, অতিরিক্ত ছোট আকারের, দৃষ্টিহীন, অসুস্থ্য বা মৃত শিশুর জন্ম।\nগুরুতর সংক্রমণ থেকে মৃত্যু।\nজরায়ু, গলা বা পায়ুপথের ক্যান্সার।\nএইচআইভিসহ অন্যান্য এসটিআই দ্বারা সংক্রামিত হওয়ার ঝুঁকি।\nযৌনকর্মের মাধ্যমে কিভাবে এটিআই সঙ্গীদের মধ্যে বাহিত হয়\nনারী ও পুরুষ উভয়ই এসটিআই পেতে পারে। কিন্তু যৌনক্রিয়া গ্রহণকারী ব্যক্তি যার যোনী বা পায়ুদ্বার অনুপ্রবিষ্ট হচ্ছে তার ঝুঁকি সবথেকে বেশী। হয়তো সংক্রমণ বহন করছে এমন বীর্য কোন কনডম ব্যবহার করা না হলে যোনী পথ, পায়ু, বা মুখে থেকে যায়। অনুপ্রবিষ্ট করার কর্মকাণ্ড যোনীপথ বা পায়ুপথের ভিতরে ঘর্ষণ করে ত্বক ছিড়ে ফেলে সংক্রমণ দেহের মধ্যে প্রবেশ করার সম্ভাবনা বাড়িয়ে তুলতে পারে। যোনী বা পায়ুপথে কোন ঘা হয়েছে তা ব্যক্তিটি লক্ষ্য না করলেও এটি ঘটতে পারে। যৌনাঙ্গের বাইরের অংশে কোন ঘা বা জ্বালা করা অংশের মাধ্যমেও অতি সহজেই এইচআইভিসহ এসটিআই বাহিত হতে পারে।\nআপনার এসটিআই থাকলে কী করা উচিৎ\nপরীক্ষা সহজলভ্য হলে এর পরীক্ষা করুন\nততক্ষণাৎ সংক্রমণটির জন্য চিকিৎসা গ্রহণ করুন, আরও অসুস্থ্য হবার অপেক্ষা করবেন না।\nএকই সময়ে আপনার সঙ্গীকেও পরীক্ষা করান। তাহলে আপনারা একত্রে আবারও যৌনকর্ম করলে আপনি সংক্রমণটি আর পাবেন না।\nএই পাতাটি হালনাগাদ করা হয়েছে: ১৯ জুন ২০২১\n'http://bn.hesperian.org/w/index.php?title=New_Where_There_Is_No_Doctor:অধ্যায়_16:_যৌনবাহিত_রোগ&oldid=191' থেকে আনীত\nঅন্যান্য ভাষাসমূহ English ລາວ नेपाली ភាសាខ្មែរ Português 中文